Ўзбекистон Халқ Ҳаракати ҳақида\nby Admin on Sun Apr 17, 2011 8:38 am\nҲар қандай зулмга қарши курашнинг ҳар қандай йўли савобдир\nЎзбек халқининг аксарият кўпчилиги узоқ муддат давом этаётган Ислом Каримов бошлиқ ҳукумат зулмидан безор бўлганлиги барчага аён. Давлатни бошқаришни Жаҳолат ва Зулмга, халққа нисбатан доимий равишда босим ўтказишга ва фақат ана шундай йўллар билан ўзининг ҳокимиятини сақлаб қолишга уриниб келаётган бу жинояткор хукумат аслан бир кун ҳам давлатни бошқаришга ҳаққи йўқ. Ва бу ҳукумат аслан бир кун ҳам давлатни ҳақиқий йўллар билан, яъни Қонун ва Тартиб-қоидаларга асосланган ҳолда бошқара олмайдилар.\nНиму учун? Чунки бу ҳукумат давлатни қонунга асосан бошқариши учун унинг барча вазирлари, ҳокимлари, прокурорлари, судьялари ва миршаблари аввало "Қонун" нима эканлигини яхшилаб ўрганиб олишлари керак. Ундан кейин улар қонуннинг ҳар бир сўзига амал қилишни ўрганишлари лозим. Улар ана шундай ишларга, яъни авввало қонунларни чуқур ўрганишга, кейин эса уларга риоя қилишга қодирми? Йўқ.\nИслом Каримовдан бошлаб маҳалла миршабигача қонунни ҳар соатда топташга тайёр. Бу ҳукумат вакилларининг Ўзбекистон қонунларини бузмаган кунлари йўқ.\nЧунки "ўрганган кўнгил ўртанса қўймас". Агар давлат қонунга асосланган ҳолда юритилганда на Ислом Каримов, на Шавкат Мирзиёев, на Рустам Иноятов, на Баҳодир Матлубов ва на бошқа бирорта вазир, ҳоким ёки миршаб бу давлатда ишлай оларди.\nСиз итни одамларга қарши акилламасликка ўргатишингиз мумкин. Аммо сиз Ислом Каримов бошлиқ Ўзбекистон ҳукумати вакилларини қонунларга бўйсунишга ўргата олмайсиз. Қон билан кирган жон билан чиқади.\nВазифаси Ўзбекистон халқининг, унинг ҳар бир фуқаросининг кундалик ҳаётини бахтиёр ва осуда бўлишини таьминлаш бўлган бугунги марказий ва маҳаллий ҳукумат вакилларининг биронтаси; вазифаси қонунларни бажарилишини назорат қилиш бўлган бирорта прокурор; вазифаси қонунларни бузганларни жазолаш бўлган бирорта судья; вазифаси жамоат тартибини таьминлаш бўлган бирорта миршаб Ўзбекистон қонунларини на ҳурмат қилади, на ўша қонунлар асосида ишлай олади.\nЧунки бу инсонлар қонунлар асосида ишлай бошласалар, у ҳолда улар биринчи кундан бошлаб ҳар қандай қонунбузарларни жазога тортишлари керак бўлади. Хўш, қайси прокурорни ҳадди сиғади Ислом Каримов, Ш.Мирзиёев ёки Р.Иноятовнинг шахсий банк ҳисобларини талаб қилишга?\nЭътибор беринг: Бундай қилишга ҳар бир қонуний давлатда яшовчи ҳар бир фуқаронинг ҳаққи бор. Шу сабаб қонуний давлатларнинг раҳбарлари ҳали одамлар сўрамасданоқ ўз ҳисоб рақамларини жамоатчиликка очиқ эълон қиладилар. Ҳаттоки қўшни Россия ҳукумати ҳам бу ишга ўрганди. Аммо Ўзбекистон ҳукумати ўрганмади. Ўрганмайди ҳам.\nЧунки ўрганса ва қонунга асосан иш юритса тўсатдан Президентдан тортиб унинг қизлари, хотини, қайинсинглиси, уларнинг болалари, барча вазирлар ва ҳокимларнинг ҳисоб рақамларида, бостирмаларида, махсус сейфларида, хотин,бола-чақаларию тоға ва жиянларининг чет эллардаги банкларда очилган ҳисоб рақамларида Ўзбекистон халқидан ҳар куни уриб, тепиб, сўкиб, қўрқитиб, талаб қилиб, турли туман йўллар билан босимлар ўтказиб олинаётган миллиардлаб долларлар, евролар, лиралар, рупиялар, рубллар ва сўмлар чиқа бошлайди.\nҚайси бир прокурор қайси бир вазир, ҳоким, судья ёки Салим бойваччага ўхшаган бир мафиянинг, ёки унинг бирорта жиянини ёки Тошкентдаги бирорта бошқа бойваччанинг ҳисоб рақамини талаб қила олади?\n"Ошинг ҳалол бўлса кўчада ич" дейди халқимиз. Аммо бу муттаҳамларни ошлари ҳалол эмаски улар ўз ошларини кўчада кўкракни кериб ичсалар.\nБу зўравонлар ҳукумати бугун шу даражага борганларки, улар ишхоналарида бировни уриб, тепиб, қон қақшатиб, уни бор шудини тортиб олиб, кейин ана шундай зўравонлик йўллари билан топилган пулга бозордан озиқ овқат олиб келиб, гуёки ҳеч нарса бўлмагандек ана шундай ҳаром йўллар билан топиб келган овқатларини болалари билан баҳам кўришади.\nҲаром еб ўсаётган, отаси ҳалол нима эканлигини фарқига бормайдиган бола ҳалолни фарқига борадими?\nҲар куни ҳаром еб ўсаётган бундай болалардан келажакда яхши инсонлар чиқиши мумкинми?\nУларни ана шундай йўллар билан боқаётган отаси, у ишлаётган, уни ва унга ўхшаган юз мингларча инсонларни ана шундай ҳаром йўллар билан яшашга ўргатган ва ўргатаётган давлатдан ва унинг вакилларидан яхшилик кутиш мумкинми?\nБу ерда энг ёмон нарса шундаки, Ўзбекистон ҳукуматида ишлайдиган инсонларнинг, юз минглаб миршаблар, прокурорлар, терговчилар, судьялар, ҳокимлар, хуллас уларни аксарият кўпчилигининг кундалик ҳаёти ана шундай ҳаром-ҳаришга ботган ҳолда кечмоқда.\nЗўравонлик ва жаҳолатга асосланган сиёсат охир оқибатда одамларни ҳам жоҳил, қўпол, маданиятсиз бўлишларига олиб бормоқда ва йиллар ўтган сари жамиятнинг барча вакилларини маънавий жиҳатдан тубанлашишга олиб бормоқда.\nАна шунинг учун ҳам бозордаги оддий бир деҳқоннинг бир қоп картошкасини судраб кетаётган миршабга "Худо инсоф берсин ака, мени картошками қайтариб беринг! Мен уни сотиб болаларимга озиқ овқат олиб боришим керак" деб нолигани на миршабга, на бозорда олма-узум сотиб ўтирган бирор бошқа деҳқонга таьсир қилмайди. Чунки миршаб на қонунни, на маънавиятни тан олади, ҳали унга миршаб тегмаган деҳқон эса ўз ғамини ва тинчини ўйлайди, “Оч қорним, тинч қулоғим” деб, “Тағин мени ҳам судраб кетмасин” деб жим ўтиради.\nХудди шунингдек, уриб, сўкиб, тепкилаб судга судраб олиб келинган бир бегуноҳ бечоранинг "Мен бегуноҳман, Худо инсофингизни берсин, мени қўйиб юборинг! Мени уриб, тепиб бўйнимга мен қилмаган жиноятларни қўйишди ва мени қийнаб уларни тан олишга мажбур қилишди. Мен бегуноҳман ахир!" дейишига ҳам на бирор прокурор, на судья қулоқ солади. Ҳатто адвокат ҳам уни ҳимояси учун бир сўз айта олмайди. Чунки қулоқ солиш, бировга ачиниш учун аввало улар нормал инсонлар бўлишлари, қонун ва маьнавият нима эканлигини билишлари, нима сабабдан бу нарсалар ҳар бир инсон учун мўҳим эканлигини англаб, уларни чуқур тушуниб етган бўлишлари керак.\nБугунги Ўзбекистон ҳукумати вакиллари ана шундай нормал инсонларми? Йўқ!\nУлар қачондир ана шундай нормал инсонлар бўла оладиларми? Йўқ!\nБу инсонларнинг Ўзбекистон давлатини бошқаришга ҳақлари борми? Йўқ!\nШу сабаблар туфайли ўз олдига Ўзбекистон халқини эркини, унинг ҳурриятини, бахту саодатини олиб беришни мақсад қилиб, ана шундай эзгу ниятлар билан тузилган Ўзбекистон Халқ Ҳаракати ўз ишини аниқ ва конкрет режалар асосида бошлаши керак.\nБу ҳаракатга юрагида ўти, кўнглида Ватанни зулм ва жаҳолатдан халос қилишдек буюк мақсадлари бўлган барча инсонлар қўшилишлари, бу Ҳаракатга қўшилган инсонлар эса бир бирларини яхши танишлари, бир бирлари билан тез тез учрашиб туришлари, Ҳаракатнинг мақсад ва вазифаларини аниқ белгилашлари, белгилагач эса уларни бирма бир амалга оширишни бошлашлари керак бўлади.\nБу дунёда энг ёмон нарса мавҳумликдир. Мақсад ва орзу ниятлар саробга айланмаслиги учун аниқроқ ҳаракатлар лозим.\nLast edited by Admin on Wed Feb 11, 2015 3:08 am; edited 3 times in total\nЎзбекистон Халқ Ҳаракатининг навбатдаги ишлари ҳақида\nby Admin on Wed Apr 20, 2011 10:28 am\nЎзбекистон Халқ Ҳаракати ҳақида сўнгги мақола, аниқроғи Муҳаммад Солиҳ билан шу масала атрофидаги сўҳбат (рус тилида) ferghananews.com - да чоп этилибди (http://www.fergananews.com/article.php?id=6944 ).\nБу сўҳбатда асосий гаплар айтилибди, бу жуда яхши. Ана шу каби гаплар , сўҳбатлар, мақолаларни кўпроқ ўзбек тилида ёзишимиз ва тарқатишимиз керак.\nСўҳбатда келтирилган гаплар, ва айниқса Умумжаҳон Инсон Ҳақлари Баённомасидаги гап ҳақида, яьни "Инсонлар сўнгги чора сифатида, ўзларини зулм ва жаҳолатдан ҳимоя қилиш учун зулмга қарши қўлларига қурол олиб курашишга мажбур бўлмасликлари учун қонун уларни ҳимоя қилиши керак" деган гап ҳақида мен бундан 5..6 йил олдин ёзган эдим.\nАммо афсуски ўшанда кўпчилик бу гапга қарши чиққандилар ва "биз фақат тинч кураш йўлидан боришимиз керак" деган эдилар. Аммо Вақт ва Замон шуни кўрсатаяптики, Диктатура Ҳукмрон бўлган давлатларнинг Ҳокимиятлари кўп ҳолларда ўз ҳокимиятларини сақлаб қолиш учун ўз халқларига қарши ҳеч иккиланмай барча усуллардан, шу жумладан оғир қуроллардан, артиллерия, ва ҳатто танк ва учоқлардан ҳам фойдаланмоқдалар (Ливия, Баҳрейн, Жазоир бунга мисол бўла олади).\nШу сабаб биз ҳам кураш ана шундай оғир бўлишини олдиндан англаб, тушуниб, унга тайёр ҳолда киришимиз керак.\n2нчи жиддий масала , ана шу мақола охирида айтилган "Май охирида Ташкилий Қурултой ўтказилади" деган масала атрофида кенг ва атрофлича муҳокама ўтказиш лозим.\nБу масала ўта жиддий бўлгани учун уни кичик гуруҳларда, ими жимида ўтказмаслик керак.\nМасалан, мен ҳозирча бу ҳақда ҳеч нарса эшитганим йўқ, ҳолбуки мен ана шундай курашга кирганимга ва шу кунлар келиши учун энг кўп жон куйдирган инсонлардан бириман.\nБуни Муҳаммад Солиҳ ҳам, Толиб Ёқубов ҳам, Ёдгор Обид ҳам, Исмоил Дадажонов ҳам, Баҳром Ҳамроев, Муьтабар Тожибоева, Муьтабар Аҳмедова, Абдулазиз Маҳмудов ва яна юзлаб бошқа биродарлар ҳам биладилар. Ана шу биродарлардан қайси бирлари бўлажак йиғилиш ҳақида хабардор қилинганлар? Кимлар у ерга чақирилган? Қайси масалалар муҳокама қилинади? Саволлар жуда кўп.\nШу сабаб бу катта Қурултой масаласини "13 Май Иттифоқи"ни ўзи эмас балки кенг давра тайёрлаши керак. "Маслаҳатли тўй тарқамас" дейди халқимиз.\nЖой, чақириладиган одамлар, у ерда кўриладиган Масалалар ва айниқса Ташкилий Гуруҳ аввалги барча ташкилотлардан Ўзининг Кучли Таркиби ва Ишлаш Услуби билан жиддий фарқ қилиши керак.\nЧунки ҳозир ўта оғир ва шарафли бир курашнинг катта йўлига чиқаяпмиз. Бу йўлга узоқ ва машаққатли тоғу тошлар ва саҳрою чўллар орқали ниҳоят чиқиб олдик. Энди бир сония бўлсада ана шу Буюк Кураш Йўли бошида тўхтаб, нафасларни ростлаб олишимиз керак. Нафасларни ростлаш жараёнида олдинга қўйиладиган барча қадамларни чуқур ўйлашиб, муҳокама қилиб, барча катта кичик режаларни пухта ва аниқ тузиб олишимиз керак.\nБу буюк кураш йўлига кирган барчамизга бу ишларимизда фаоллик, собитқадамлик, жасорат ва маҳоратлар тилаб\nДиктатура илдизлари ва устунлари ҳақида\nby Admin on Tue Apr 26, 2011 6:04 am\nБугун тонгда булбуллар\nМен сани эсга олдим\nБугун тонг саҳардан мени ўйлантирган нарса, бу Ўзбекистондаги Ислом Каримов Диктатурасининг қай даражада тузилгани ва унинг ёввойи ўтга ўхшаб, чор тараф - бутун мамлакатга тарвақайлаб кетган илдизлари ҳақидаги масала бўлди.\nСизларни билмадиму аммо “ҳоким” деган сўзни мен ёқтирмайман. Ҳоким дегани хўжайинларнинг хўжайини дегани. “Жиннини жинни десанг терак бўйи ўсади” дейдилар, бу ҳокимларга “Жаноби ҳоким“ деб мурожаат қилсанг, ҳойнаҳой бир қоп семирса керак ҳар сафар. Ўзининг ҳоким эканлигини бутун вужуди билан ҳис қилувчи бир инсон ўзини фуқаролар билан тенг тута оладими?\nКеча биродаримиз Исломиддин Долимов (Фасебокда) ёзганидек бирор туман ҳокими отда ўтирар экан пиёдага салом берармикин ёки халқ пулларига олинган ҳашаматли “Мерседес” машинасида савлат тўкиб ўтирар экан, машина чорраҳада тўхтаганда, ҳоким деразадан бошини чиқариб йўл чеккасида нос сотиб ўтирган отахонга салом берармикин?\nОсмон узилиб ерга тушса тушади аммо на Ислом Каримов, на унинг ҳокимлари оддий халққа биринчи бўлиб салом берадилар. Чунки улар оддий бир камбағал чолга биринчи бўлиб салом берсалар тўсатдан ўзлари осмондан пастга тушиб кетадилар-да. Бунга йўл қўйиш эса мумкин эмас. Улар ҳамиша ғўддайиб, кеккайиб, бўзрайиб, уларни турқини кўрганда бечора от ҳам ҳуркадиган даражадаги кўринишда юришлари керак. Агар халқ сени кўринишингдан зир титрамаса сен ҳақиқий ҳоким эмассан деб ўқитса керак Каримов ўзининг жойлардаги малайларини.\nБу ердаги бир парадоксал нарса шундан иборатки, бу инсонлар ҳамиша икки ўт орасида ёнишга маҳкумлар(Бу ҳам Аллоҳнинг каромати аслида!). Бир томондан улар ўзларини оддий халқ олдида ҳамиша ғўддайган ва кеккайган ҳокимлар сифатида тутишлари ва айни пайтда Ислом Каримов олдида итга ўхшаб ялтоқланиб, уни оёқларига суйкалишлари, ҳамиша ўзларини инсоний қадру қиммматларини ерга уриб, диктатор қаршисида икки букилган ҳолда туришлари, ўзлари суйиб атайдиган “юрт отаси” “гаҳ” деса уни қўлига қўнадиган, “Ёт” деса ётиб, “Тур!” деса турадиган итдан бадтар малайдек тутишлари керак ўзларини.\nРўҳий касалликлар энциклопедиясида шундай бир тушунча бор. Унинг номи шахснинг иккига бўлиниш синдроми¹,².\nБевосита, шахсан Ислом Каримовнинг “каромати” билан бугун Ўзбекистонда шахснинг иккига бўлиниш касалига барча туманлар, шаҳарлар ва вилоятларнинг 200дан ошиқ ҳокимлари мубтало қилинганлар. Бу касаллик сунъий йўллар билан яратилган ва унинг азобини 28 миллионли Ўзбекистон халқи тортмоқда. У касалликнинг қай оқибатларга олиб келганини бугун халқ кўриб, уни азобини ҳар куни тотишга мажбур бўлиб яшамоқда.\nХўш, бу касалликнинг зарарлари қанақа кўринишда бўлиши мумкин? Бу саволга вақти келиб рўҳий касалликлар бўйича мутахассислар жавоб беришар, аммо уларнинг кўзга ташланиб турган зарарлари бор, улар - ана шу ҳокимларнинг Диктатор олдида ерга топталган шахсиятларининг аламини оддий халқдан олишдадир.\nЧунки ҳаётдан маълумки энг қопоғон ит - бу ҳар куни жиғига тегиладиган итдир. Бир катта бола ўзидан кичикроқ болани туртиб суртиб ранжитса, ранжитилган бола ўз навбатида ўзидан кичкина болаларни ранжитиб ўз ҳовридан тушиши, шу йўл билан ўз дардига ўзи “малҳам” қўйиши мумкин.\nБундай пасткашликни ёш болалар қилса уларни тергайдиган катталар бор. Аммо бу ишларни катталар қилса уларни тергайдиган ким бор?\nҚамоқхоналарда шундай бир тартиб бор: Агар бирор бир “овул”да бирор бир маҳбус умумий тартибни бузса, қамоқхонадаги пахан (яъни маҳбуслар тан олган бир лидер маҳбус) ўша маҳбус билан пачакилашиб ўтирмайди, балки ўша “овул”га жавобгар юзбошини чақириб уни 10 дарра (ёки бошқа бир жазо) билан “сийлайди”. Кейин дарра еган юзбоши ўз “овул”ига қайтиб бориб бояги таартиббузарни 20 дарра билан “сийлайди”. Маҳбус бузган тартиб арзимаган бўлиши мумкин, масалан тамакини ўзгалардан қизғаниб, яшириб чекиш, уйидан келган нарсаларни бошқаларга камроқ бериб ўзига кўппроқ олиб қолишга уриниш ва ҳоказолар.\nБуларку майли, қамоқхона бўлгандан кейин у ердаги тартиб қоидалар ёввойи тартибда бўлиши мумкин. Аммо ана шундай тартиб қоидалар кундалик ҳаётда бўлса ва бу ишларни туман, шаҳар ва вилоят ҳокимлари қилсалар, бу нарсалар миллат фожеасидир.\nИслом Каримовдан сўкиш эшитиб, ундан калтак ва тепки еб келган бирор бир вилоят ёки шаҳар ҳокими нима учун чорраҳада тўхтаган машинаси деразасидан башарасини чиқариб нос сотаётган отахонга салом беролмасигини бир сабаби уни калтакдан кўкарган кўзи бўлса, иккинчи сабаби таъбини тирриқлигидан бўлиши мумкин. Ҳозиргина Каримовдан сўкишлар эшитган қайси бир ҳоким халқққа маданиятли муносабатда бўла олади?\nБулар Ўзбекистон ҳукумати вакилларининг умумий маданиятлари масалаларидаги муамммолар. Аммо бундан ҳам бадтарроқ нарсалар борки, улар ана шундай муаммолар яратилишига замин яратадилар. Булар - Диктатуранинг қонунлаштирилган асосларидир.\nКўпчиликка маълумки, демократия - бу халқ ҳокимияти деганидир. Демократиянинг ғирт тескариси бўлмиш Диктатура дегани эса бу – бир шахс ҳокимияти деганидир.\nХўш, Ислом Каримов ўз диктатурасини қандай йўллар билан қонунийлаштириб олган?\nБиз, Ўзбекистон Халқ Ҳаракати вакиллари, Ўзбекистондаги Ислом Каримов Диктатурасига қарши курашга кирар эканмиз, нима учун бу курашга кирганимизни, Диктатуранинг қайси томонлари, қайси хатолари ва қайси жиноятлари халқнинг аҳволини тобора ёмонлашаётганига сабачи бўлаёганини, қандай йўллар билан бу Диктатура барпо этилгани ва унинг устунлари нималар эканлигини аниқ ва конкрет кўрсатиб беришимиз керак. Шундай қилсак ана ўша устунларни топиш ҳам, уларни ағдариш ҳам иншооллоҳ осонроқ бўлажак.\nИслом Каримов Диктатурасининг қонуний асосларидан айримлари. Ўзбекистон Парламенти қабул қилган қонунлардан парчалар:\n“V боб. Вилоят ва Тошкент шаҳар ҳокимини тасдиқлаш тартиби³\n34-модда. Вилоят ва Тошкент шаҳар ҳокими номзодлари Ўзбекистон Республикаси Президенти томонидан тегишли халқ депутатлари Кенгашларидаги партия гуруҳларининг ҳар бири билан маслаҳатлашувлар ўтказилганидан сўнг халқ депутатлари вилоят ва Тошкент шаҳар Кенгашига тасдиқлаш учун тақдим этилади.”\nЭнди фараз қилиб кўринг, Ислом Каримовнинг “партия гуруҳларининг ҳар бири билан маслаҳатлашувлар ўтказишини”. Каримов биров билан маслаҳат ўтказар эканми? Асл ҳақиқат шундайки, бўлажак ҳокимни номзодини Президентга яқин бўлган турли гуруҳларнинг, аниқроғи, кланларнинг одамлари тайёрлайдилар.\nБу ерда иш худди ким ошди савдосидек бўлади десак катта хато қилмаймиз. Узуқ юлуқ олинган ҳабарларга кўра туман ёки шаҳар ҳокими лавозими учун 100 000 ...150 000 доллар, вилоят тумани ҳокими лавозими учун 200 000...250 000 доллар пора тўланар экан. Бу гап 2002...2005 йилнинг гаплари. Ҳозир ҳойнаҳой инфляция туфайли пораларнинг ўзи ҳам, уларнинг процентлари ҳам осмонга чиқиб кетгандир!\nАммо қуруқ порани ўзи билан ҳали иш битмайди. Порадан ташқари ўша номзод ҳақида яхши характеристика берадиган одамларни ҳам топиш керак бўлади. Ҳалику мушук бепул офтобга чиқмайдиган бугунги Ўзбекистонда бир обрўли одам бепул характеристика берар эканми? Албатта бу одам ҳам ўз ҳақини олади. Хуллас калом, иш шу билан тугайдики, энг катта пул тўлай олган ва энг кучли характеристикани топа олган одам Диктатор ҳузурига сўҳбатга чақирилади. Қолган номзодлар думларини икки оёқлари орасига қистириб келган жойларига қайтиб кетадилар.\nДиктатор аввалига ўз ҳузурига келтирилган ҳокимликка номзодни турли масалалар бўйича роса пўстагини қоқади, кейин сиёсат ва иқтисодда роса “обориб-обкелган”дан сўнг уни ҳокимликка тасдиқлайди. Тасдиқламай иложи ҳам йўқ, чунки ўзи аллақачон катта наҳангдек бу номзод берган луқмани ютиб юборган ва энди бу луқмани қайтариб қусиш жон азобидир!\nАна шу каби ишлар бугун Ўзбекистондаги диктатуранинг тармоқларини қуриш ва мустаҳкамлашни асосий усулларидан биридир.\nШундай йўллар билан ҳокимликка тайинланган ва бу йўлда йиллар бўйича йиғиб қўйган каттагина сармоясидан ажралган вилоят ҳокими ишни нимадан бошлайди? Йўқотган сармояларини ўрнини имкон қадар тезроқ қоплашдан албатта! Шу сабаб маъзур тутасиз, агар у хўмрайиб юрган бўлса, отахон ва онахонларга салом беришни унутаётган бўлса. Ахир у бечора ўз ташвиши билан оворада, бўшаб қолган чўнтакларини тезроқ пуллар билан тўлдирмаса у қанақа қилиб бош кўтариб юра олади? Шу пайт уни кўнглига қил сиғадими? Сиз “у пиёдага салом берсин” дейсиз-а Исломиддин.Ҳазил ҳам эви биланда!\n“VI боб. Туман, шаҳар ҳокимини тасдиқлаш тартиби\n42-модда. Туман, шаҳар ҳокими номзодларини тасдиқлаш тўғрисидаги масалани тегишли халқ депутатлари Кенгаши вилоят ҳокими томонидан тақдимнома киритилган кундан эътиборан уч кун ичида кўриб чиқади\nБу ерда ҳам спектакл юқоридагидек давом этади. Фарқи шундаки, марказдаги театрлар ҳашаматли, ундаги артистлар ҳам кучлироқ ва буюкроқ. Вилоятдаги театрлар унчалик чиройли , ундаги артистлар у қадар машҳур ва буюк бўлмасалар ҳам улар ҳоким танлаш ва тайинлаш спектаклларини марказдан қолишмасдан, юлғичлик ва муттаҳамликда ҳатто керак бўлса марказдан ҳам ўтказиб амалга оширадилар.\nНатижа шу билан тугайдики, яна Исломиддиннинг таъби бадтар тирриқ бўлади, чунки энди мамлакатда хўмрайган, ғўддайган ва қош қовоқлари уйилган ҳокимлар сони тобора кўпая бошлайди. Пора ва таниш билиш билан кимсан Ҳоким деган лавозимларни эгаллаган, “Юртбоши” олдида малайга айланадиган, оддий ҳалқ олдида эса ўзини дунёни устуни деб ҳисоблайдиганлар сулоласи бугун халқ қонини сўриш билан, уни ҳар қадамда камситиш, истаган одамни турли туман уйдирмалар билан қамоққа олиш, кейин пора эвазига озод қилиш, ҳар бир тадбиркор, ишбилармон ва меҳнаткаш инсонларни маълум бир “ҳисса” тўлаб туриш эвазига уларга корхоналар очиш ва уларни юритишга имкон бериш каби минглаб каттаю кичик жиноятларни гуёки шундай бўлиши керакдек бемалол содир этаверадилар.\nҚиссадан ҳисса шуки, Ўзбекистонда халқ ҳокимияти ўрнатилган кундан бошлаб “ҳоким” деган сўзлар барча қонунлардан олиб ташланади. Унинг ўрнига “Халқ вакиллари кенгашининг раиси” деган лавозим киритилса, унинг ўзи ҳам, халқ вакиллари ҳам халқ томонидан тенг рақобат асосида, бошқа номзодлар билан хақиқий сиёсий кураш жараёнида ўзларининг ким ва қандай инсон эканликларини кўрсатиб, эркин сайловларда сайланиш орқали давлатнинг маҳаллий ва марказий бошқарув органларига келадилар.\n2011 йил 26-апрел\n1.Множественная личность — психический феномен, при котором человек обладает двумя или более различными личностями, или эго-состояниями. Каждая альтер-личность в таком случае имеет собственные паттерны восприятия и взаимодействия с окружающей средой. Людям с множественной личностью определяют диагноз «диссоциативное расстройство идентичности», или «расстройство множественной личности». Данное явление известно также под названиями «расщепление личности» и «раздвоение личности».\n2. РАЗДВОЕНИЕ ЛИЧНОСТИ - НЕВЕРОЯТНО, НО БЫВАЕТ\n«..Не только народная молва, но и история психиатрии даёт богатый материал для изучения этого феномена - множественности «я». В одной и той же физической оболочке, т.е. в одном человеческом теле, сосуществуют два, три, пять и более ментальных двойников. Они могут «сожительствовать» годами, десятилетиями, а то и всю жизнь. Поочерёдно происходит «смена власти», и один из конкурентов как бы захватывает господство над телом – на несколько часов, дней, а то и месяцев.\nОдно «я» может не ведать о том, каким образом в другое время ведёт себя второе (или третье) «я» и что оно вытворяет. Иногда, конечно, бывает и так, что по каким-то косвенным признакам, по рассказам родственников или знакомых один «двойник» догадывается или даже прекрасно осведомлён о других своих «соседях», но воспринимает их не как разные проявления своего же «я», а как отдельных, независимых людей: знает их имена, характер, привычки, симпатии и антипатии. Как мы уже видели на ряде примеров, между собой такие ментальные двойники могут дружить, а могут быть настроены друг к другу недоброжелательно или даже враждебно...» http://www.sunhome.ru/psychology/1133\n3. Ўзбекистон Республикаси Олий Мажлиси Сенати Кенгашининг мажлисларида 2011 йилда кўриб чиқиш учун тавсия этилаётган МАСАЛАЛАР http://www.senat.gov.uz/uz/kengash/xalq-deputatlari-viloyat-tuman-shahar-kengashi-namunaviy-reglamenti.html\nЎзбекистон Халқ Ҳаракати ва Каримов диктатурасига қарши кураш ҳақидаги актуал хабар ва мақолалар Facebookda\nby Admin on Wed May 18, 2011 10:13 am\nЎзбекистон Халқ Ҳаракати ва Каримов диктатурасига қарши кураш ҳақидаги актуал хабар ва мақолалар билан Facebookda танишиб бориш мумкин:\nСукут ҳамиша ҳам ризолик аломати эмас. Видео\nby Admin on Tue May 31, 2011 10:53 am\nҲазратқул Худойберди. Сукут ҳамиша ҳам ризолик аломати эмас. Видео: http://stopdictatorkarimov.com/Qashshoqlik_002.AVI\nҚашшоқлик. Айнан ана шу нарса турли замонларда барча халқларнинг исён кўтаришга, ўзини ва бола чақаларини нон билан таъминлаш учун ҳар қандай ҳокимиятни ағдар тўнтар қилиб ташлашга мажбур қилган асосий сабаблардан биридир.\nАгар Ҳукумат фуқароларнинг оддий ҳақ ва ҳуқуқларини топтаса халқ бунга чидайди. Одамлар “Ҳа, майли. Ҳукуматнинг ўзини барча амалдорларини назорат қилиш имкони йўқдир” дейиши мумкин.\nАгар Ҳукумат оналар ва болаларнинг ҳақ ва ҳуқуқларини ҳурмат қилмаса, халқ бунга ҳам чидайди. “Ҳа, майли. Ҳукуматнинг оналар ва болалардан кўра мўҳимроқ ишлари бўлса керак” деб андиша қилади одамлар.\nАгар Ҳукумат қариялар ва меҳнатга лаёқатсиз ногиронларга етарлича ёрдам бера олмаса, одамлар бунга ҳам чидайди. “Шунчалик кўп қариялар, етимлар ва ногиронларни ижтимоий ҳимоя қилишга Ҳукуматнинг маблағи етмаса керак” деб хўрсиниб қўяди у бечоралар.\nАгар Ҳукумат ёш ва навқирон авлоднинг ўқиши, ривожланиши ва уларнинг келажакда етук инсонлар бўлиб етишишлари учун махсус чора тадбирлар кўрмаса, халқ бунга ҳам чидайди. “Ёшлар бир амаллаб ҳаётда ўз йўлларини топиб кетадилар” деб қўя қолади халқ.\nАммо ўзининг кўплаб ҳақ ва ҳуқуқларининг сурункали равишда поймол қилинишига ўрганиб қолган халқ чидамайдиган бир нарса бор. Унинг номи ҚАШШОҚЛИКДИР.\nЧунки инсонларни қашшоқликка ҳам қўл силташга имконлари йўқ. Чунки очликдан чирқираб турган гўдакни сиз ҳеч нарса билан алдай олмайсиз. Агар фуқароларнинг кичик бир қисми қашшоқликка маҳкум қилинганда эди, буни тушуниш ва кечириш мумкин эди. Аммо бугун Ўзбекистон фуқароларининг ишга яроқли ва меҳнатга чанқоқ бўлган энг асосий қисми қашшоқликка маҳкум қилинган. Уларнинг сони миллионларни ташкил қилади.\nБунга чидаш ҳам, унга қўл силташ ҳам мумкин эмас!\nАгар фуқароларга ўз ватанларида ўзларини бир бурда нон билан таъминлаш имкони берилганда эди, бундай қашшоқликка чидаш мумкин ва айбни инсонларни ўзларига ағдариш мумкин эди.\nАммо бугун Ўзбекистон фуқароларининг катта бир қисми ўз она юртларида ишлаш ва шу йўл билан бир бурда нон топишдек оддий имкониятдан маҳрумлар!\nШу сабабдан улар бола чақаларини аёллар ва қариялар қўлига топшириб, ўзлари Россия, Қозоғистон, Туркия, Украина, Жанубий Корея каби давлатларда иш излаб, сарсон саргардон юришга мажбур қилинмоқдалар.\nБундай ҳолатга чидаш ҳам, унга қўл силташ ҳам мумкин эмас!\nЎз фуқароларини чет элларда сарсон саргардонликка мажбур қилган давлатлар ичида Ўзбекистон дунёда биринчилар қаторидан жой олган. Аҳолининг жами сони 28 миллионга тенг бўлган халқнинг ишга яроқли 12 миллион қисмидан 5 миллиони чет элларда саргардон бўлиб юриши тоқат қилиб бўлмайдиган ҳолатдир.\nБундай ҳолат инсонларни ҳам маънавий, ҳам ижтимоий тушкунликка олиб бормоқда.\nМиллатнинг тақдири ва келажаги, мамлакатни бошқариш масалалари бир гуруҳ уқувсиз ва қобилиятсиз амадорларга топшириб қўйилгани сабабли фуқароларнинг ҳаёти кун сайин оғирлашиб бормоқда. Бу нарса ўз навбатида фуқароларнинг сабр тоқатларини тўлдириб юбормоқда.\n“Очдан қоч” дейди доно халқимиз. Энг оғир ҳолатдаги қашшоқликка, яъни ўз ватанида меҳнат қилиб, ўзини бир бурда нон билан таъминлашдек оддий инсоний ҳуқуқдан ҳам маҳкум қилинган халқ энди нима қилсин?\nҚани, бу саволга ким жавоб беради?\nАгар бу саволга жавоб берадиган инсон мамлакатда бўлмаса; Агар давлатни бошқаришдек буюк бир вазифа бир гуруҳ ноқобил, уқувсиз, порахўрликкка бўғзигача ботган, таркиби эса нопрофессионал кадрлардан ташкил топган ҳукуматга топшииришлан бўлса у ҳолда халқнинг бундай ҳукуматдан воз кечишга тўла тўкис ҳаққи бордир!\nМуаммони тушунган ва уни англаб етган инсонларгина уни ҳал қилишлари мумкин.\nЎзбекистон Халқ Ҳаракати мамлакатдаги ишсизлик ва у келтириб чиқарган қашшоқликдек оғир муаммони ҳал қилишни ўзининг асосий вазифаларидан бири деб ҳисоблайди.\nЎзбекистон Халқ Ҳаракати таркибида турли соҳаларда ўз касбларини мукаммал даражада эгаллаган профессионал кадрлар мавжуд ва улар мамлакатни оғир инқироздан олиб чиқиш қудратига эгадирлар.\nАгар сиз ҳам Ватан ва халқ учун, унинг порлоқ бугуни ва келажаги учун ўз ҳиссангизни қўшишни истасангиз Ўзбекистон Халқ Ҳаракати сафларига қўшилинг.\n“Чегара билмас зўравонлик” касали ва “Адолат номи остида қотиллик” ҳақида\nby Admin on Thu Jun 23, 2011 5:05 am\nҲазратқул Худойберди: “Чегара билмас зўравонлик” касали ва “Адолат номи остида қотиллик” ҳақида\n...Ислом Каримов тўдаси 22 йилдан бери ана шунақа жиноятларни қилавериб юз минглаб инсонларнинг ҳаётларига зомин бўлдилар ва уларни энди ҳеч нарса тўхтата олмайди, чунки уларнинг “чегара билмас зўравонлик” касалликлари ва “адолат номи остида ўлдириш” сиёсатлари бу тўданинг нафақат ҳукумат, балки жиноятчи тўда шаклида ҳам инқирозга юз тутганинини кўрсатади, холос. http://stopdictatorkarimov.com/Murder_of_justice.htm\nБу мақола 2 йил олдин ёзилган аммо у ҳамон долзарб: Диктатор Каримовнинг Рецидивист Ҳукумати http://stopdictatorkarimov.com/Karimovning_Recidivist_Hukumati.htm\nБугун эрталаб янги бир хабарни ўқиб қолдим. Унда қашқадарёлик синглимиз Гулшан Караева, Хўш, ҳукумат нега бизни кузатаяпти, биз қандай хавф туғдиришимиз мумкин? деган бир ўринли савол қўйибди. Ва ўзи унга жавоб беришга ҳаракат қилиб, бундан бир неча йиллар олдин акаси\nЖаноб генераллар! Бир ўйлаб кўриш вақти келди http://stopdictatorkarimov.com/Qurqmang_janob_generallar.htm\nТунис, Миср ва Яманнинг диктаторлари Бен Али, Муборак ва Солиҳлар “Ўлгунимча шу тахти равонимда ўтиравераман. Жуда чарчаб қолганимда эса ўрнимни Ҳафез Асад, Ким Ир Сен, Ҳайдар Алиларга ўхшаб ўғилларимдан бирига топшираманда, маза қилиб қарилик гаштини суравераман” деб хомхаёл қил\nҲаракат байроғи ва логотипи ҳақида ТАКЛИФЛАР\nby Admin on Sat Jun 25, 2011 7:39 am\nТаклиф 1.Байроқ 1:\nҲОЗИР МАСАЛА МАНА ШУ 2 БАЙРОҚҚА ТАҚАЛИБ ҚОЛДИ. РАҲБАРИЯТ КЎРИБ МАЪҚУЛЛАГАНИ МАНА БУ:\nАММО РАҲБАРИЯТ КЎРИШГА УЛГУРМАГАНИ МАНА БУ:\nТаклиф 2. Логотип 1.\nСизнинг фикрингиз? Агар Сизда Байроқ ва Логотип ҳақида бирор таклиф бўлса уни марҳамат қилиб бизга билдирсангиз: referi4321@gmail.com\nLast edited by Admin on Wed Jul 06, 2011 10:43 am; edited 1 time in total\nЎзбекистон Халқ Ҳаракати нима учун Ўзбекистон Ҳукуматининг истеъфосини талаб қилади?\nby Admin on Mon Jul 04, 2011 5:35 am\nЎзбекистон Халқ Ҳаракати ҳақида эшитган, бу Ҳаракатнинг турли туман ҳужжатлари, баёнотларини ўқиган одамларда табиий бир савол тўғилиши мумкин. Хўш, нега бу Ҳаракат Ўзбекистон Ҳукуматининг истеъфосини талаб қилаяпти деб.\nАлбатта бу ҳақда, аниқроқ қилиб айтадиган бўлсам, Ўзбекистоннинг ички ва ташқи сиёсати, оғир ва енгил саноати, жамият ва халқ хўжалигини юритиш каби барча соҳалар бўйича Ҳаракатнинг махсус бир Мамлакатни Янгича Бошқарув Концепцияси ишлаб чиқилади.\nАммо бу ҳозирча иккинчи ўринда турган масала.\nБиринчи ўринда турган масала – мавжуд ҳукуматни истеъфога чиқариш. Бу осон иш эмас ва у минглар эмас балки миллионларнинг бу Ҳаракатни ва унинг фаолиятини қай даражада қўллаб қўвватлашларига боғлиқ.\nҲозирча бизнинг сафларимизда Ҳаракатимизнинг дастури ва бизнинг мақсадларимизни тушунган ва уларни қўллаб қўвватлайдиган мингларча инсонлар бор. Аммо бу мингларнинг сони аввалига юз мингларга, кейин эса миллионларга етиши керак. Ҳозир биз ҳамма кучимизни ана шу ишларга ташлаганмиз ва яқин давр ичида сафларимиз миллионларга етишига ишонамиз.\nБу ерда кўтарилган масалага, яъни Ҳаракатнинг Ўзбекистонни Янгича Бошқарув Концепциясини тайёрлаш масаласига келсак, айрим биродарларимдан фарқли ўлароқ, мени уйлашимча, бу ишнинг лойиҳаларини ҳозирданоқ бирин кетин ишлаб боравериш керак. Чунки бу ишлар жуда кўп куч, меҳнат ва сафарбарликни талаб қилади ва уларни қисқа муддатларда тайёрлаб бўлмайди.\nШу учун бундай келажак режалари билан ҳозирданоқ кимлардир шуғулланиб боргани тадбири жоиздир. Тарихдан маълумки, буюк ишлар ҳамиша оддий қадамлар, оддий режаларни тузишдан бошланган. Инсон боласи Ойга парвоз қилиб, унда сайр қилиб юришдан минг йиллар олдин унга тикилиб хаёл сурган, “Шу Ойга учиб борса бўлармикин“ деб. Бугунга келиб инсонлар Ойни забт этдилар ва энди Марс сайёрасига сафар қилиш учун амалий тайёргарликларни бошлаб юбордилар. Машҳур рус саркардаси Александр Суворов “Чўнтагида генераллик юлдузини олиб юрган аскаргина келажакда саркарда бўлиб етишиши мумкин” деган эди.\nҲўш, нима учун Ўзбекистон Халқ Ҳаракати Ўзбекистон Ҳукуматининг истеъфосини талаб қилади?\nБунинг сабаблари талайгина, шу учун мен бу ерда фақат уларнинг энг асосийларида тўхталиб ўтмоқчиман.\n1. Жамиятдаги ижтимоий-сиёсий адолатсизлик\n6. Юқорида келтирилган сабаблар туфайли Ўзбекистон давлатининг кун сайин чуқурлашиб бораётган сиёсий ва иқтисодий инқирози\nБу сабаблар энг асосийлари холос ва уларни кимлардир тан оладими, йўқми, бундан қатъий назар, булар аччиқ ҳақиқатдир.\nКасал ўз аҳволини тўлиқ билишга ҳаққи бўлганидек, Ўзбекистон халқи ҳам ўз аҳволини тўлиқ билишга ҳақлидир. Халқнинг ана шу ҳақ ва ҳуқуқларини билишда унга ёрдам бериш ҳамда елкамдаги Ўзбекистон Халқ Ҳаракати Муассислар Мажлисининг аъзоси ва Ҳаракатнинг фуқаровий ва сиёсий ҳуқуқлар масалалари бўйича масъул вакили деган вазифани тўлиқ ҳис қилган ҳолда мен ушбу лойиҳаларимни сизлар билан баҳам кўришни лозим топдим.\nЭнди юқорида келтирилган 6та масаланинг ҳар биттасига алоҳида алоҳида тўхталиб ўтмоқчиман.\n1.Жамиятдаги ижтимоий ва сиёсий адолатсизлик.\nБу масала, яъни жамиятдаги ижтимоий ва сиёсий адолат ҳар қандай жамиятнинг энг асосий ўлчов белгисидир. Айнан ана шу критерий қай даражада бажарилишга қараб ҳар бир жамиятга баҳо бериш, бу жамиятда яшайдиган фуқаролар қай даражада бахтиёрлар, уларнинг ҳаёти қай даражада таъминланган, бу жамият адолатли жамиятми ёки йўқми деган саволларга жавоб бериш мумкин.\nБу саволларга берилган жавобларга қараб эса ҳар бир жамият фуқаролари ўзларига кераклича хулосалар чиқариши, жамиятнинг адолатли бўлишини таъминлай оладиган инсонларни ўз ичларидан танлаб, уларга 3 ҳокимиятни, яъни Қонунлар ишлаб чиқарувчи, Мамлакатни бошқарувчи ва Бошқарувни назорат қилувчи Суд ҳокимиятларини бошқаришни топширишлари мумкин.\nАгар масъул вазифалар ишониб топширилган инсонларнинг айримлари уларга ишониб топширилган қайсидир вазифаларни бажара олмасалар, у ҳолда улар бу ҳақда очиқ айтишлари ва ўз вазифаларидан истеъфо беришлари керак. Акс ҳолда у ишлаётган масъул вазифа, бўлим, вазирлик ва ниҳоят соҳада инқироз бошланиши табиий бир ҳолдир.\nХўш, бугун Ўзбекистонда фуқароларнинг ижтимоий ва сиёсий ҳуқуқлари қай даражада таъминланган? Бир сўз билан айтадиган бўлсак, жуда ёмон. Кенгроқ таҳлил қиладиган бўлсак гапни олдин ана шу ҳуқуқларнинг маъносидан бошлашимиз керак.\nФуқароларнинг ҳуқуқларини топталишининг асосий сабабларидан бири ҳам аслида ана шу, яъни уларнинг ўз ҳақ ва ҳуқуқларини жуда ёмон билишлари ва ҳатто кўпчилик аҳолининг ўз ҳақ ва ҳуқуқлари ҳақида умуман ҳеч нарса билмаслигидир.\nБунга биринчи навбатда мутасадди одамлар айбдор.\nБизда ҳуқуқлар билан фақат юристлар, адвокатлар, судьялар ва инсон ҳақлари курашчилари шуғулланадилар холос. Аслида эса ҲАР БИР ФУҚАРО ЎЗ ҲАҚ ВА ҲУҚУҚЛАРИНИ ХУДДИ КЎПАЙТИРИШ ЖАДВАЛИНИ БИЛГАНДЕК, ЁДЛАБ ОЛИШИ КЕРАК. Нима учун?\nЧунки ўз ҳақ ва ҳуқуқларини яхши билган одамгина уларни талаб ҳам, ҳимоя ҳам қила олади.\nМасалан, сиз тўғри йўлда тинчгина ўз машинангизни ҳайдаб кетаётганда сизни ДАН (Давлат Автомобил Назорати) ходими тўхтатса, сиз тўхташингиз керак. Унинг вазифаси:\n- сизнинг ҳайдовчилик гувоҳномангизни текшириш;\n- йўл қоидасини бузган бўлсангиз, буни сизга тушунтириб, жарима солиш;\n- спиртли ичимлик ичган ёки ичмаганлигизни текшириш;\n- ва ниҳоят бирор гумон остида (агар унга шунақа сигнал тушган бўлса) машинани ва сизни тинтув қилиш.\nБу ишларни қилишга унинг ҳаққи бор. Чунки бу унинг хизмат вазифасига киради. Аммо бу ишларни қилиш мажбуриятидан ва ДАН хизматчиси сифатидаги ҳуқуқларидан ташқари унинг айрим ҳам фуқаровий, ҳам давлат хизматчиси сифатидаги мажбуриятлари ҳам бор. У энг аввало сизга одоб ва ҳурмат кўрсатган ҳолда ўзини таништириши ва ДАН ходими эканлигини тасдиқловчи ҳужжатини кўрсатиши керак – агар унинг хизмат кийимида ДАН ходими эканлигини кўрсатувчи белги ва унинг шахсий хизмат рақами кўрсатилмаган бўлса. Акс ҳолда сиз ундан энг аввало ана шу нарсаларни талаб қилишингиз керак. Бу энди сизнинг фуқаровий ҳақ ва ҳуқуқларингиздир.\nБулардан ташқари сизнинг ДАН ходимининг сизга нисбатан қилган ҳатти ҳаракатлари устидан шикоят қилиш ҳуқуқингиз ҳам бор. Сиз йўл қоидасини бузмаган бўлсангиз аммо ДАН ходими буздингиз деб туриб олса, у ҳолда ҳар иккалангиз ҳам ўз версияларингиз, яъни иддаоларингизни ёзишга ҳақларингиз бор. Сиз у билан тортишмасдан, хотиржам равишда у берган жарима ёки огоҳлантириш ҳужжатини олиб, кейин уйда хотиржам равишда прокурорга ўз версиянгизни ёзиб, мурожаат қилишингиз керак.\nПрокурорнинг вазифаси эса ҳар иккала томоннинг ҳам иддаоларини ўқиб, исбот далилларни кўриб чиқиб қайси томон ҳақ эканлигини аниқлашдир. Агар сиз прокурорнинг ҳам қароридан норози бўлсангиз, у ҳолда энди судга ҳар иккала қарор ҳам асоссиз эканлиги ҳақида Ариза ёзиб мурожаат қилишингиз керак бўлади.\nАгар бирламчи туман суди прокурор ва ДАН ходимининг иддаоларини ҳақ деб топса аммо сиз уларнинг қарорларидан норози бўлсангиз, аввалига вилоят, кейин эса Олий судгача шикоят қилишингиз мумкин.\nЭнг сўнгги қарор - Олий суднинг қароридир. Агар Олий суд ҳам прокурор ва ДАН ходимининг қарорларини маъқулласа, у ҳолда сиз судга кетган харажатларни ҳам, жаримани ҳам тўлашга мажбурсиз.\nАгар Олий Суд сизни ҳақ деб топса, у ҳолда сиз барча тўловлардан озод этиласиз ва айни пайтда бу муаммоларга кетган вақтингиз, чеккан ташвишларингиз учун товон тўлашни талаб қилишга ҳаққингиз бор.\nШу биргина мисолда бир фуқаро ва бир неча давлат вакилларининг айрим ҳақ ва ҳуқуқларини кўрдик холос, бундай мисолларни ҳамма соҳалардан келтириш мумкин.\nЭнг асосийси - бу сизнинг ўз ҳақ ва ҳуқуқларингизни ҳимоя қилишда барча ишларни охиригача олиб бориш, сизнинг ўз ҳақ ва ҳуқуқларингизни билиш даражангиз ва уларни қай даражада ҳимоя қила олишингизда.\nАммо бундан ҳам мўҳимроқ бўлган бир нарса бор, бу - давлатнинг ўз фуқароларининг ҳуқуқларини қай даражада ҳурмат қилиши ва таъминлай олишидир.\nМасалан, сиз камбағал бўлсангиз ва суд қарорига кўра жарима тўлашга мажбур бўлсангиз, у ҳолда сизнинг ижтимоий ҳуқуқларингиз ўртага чиқади, яъни жамият камбағал одамни ҳам ҳимоя қилишга мажбур, бу одам жиноят қилган бўлса ҳам. Нима учун фуқаролар бир жиноятчининг ҳуқуқларини таъминланишини ҳам талаб қилишлари ва унга кетадиган харажатларни ҳам қоплашлари керак? Чунки адолатли жамиятда одамлар инсонийлик қонунларига асосланиб яшайдилар, жунглидаги қонунсизликка асосан эмас.\nБу дегани, жамиятнинг ҳар бир вакили - бойми, камбағалми, ёшми, қарими, соғми ёки касалми, мансабдорми ёки ишсиз одамми БАРЧА ФУҚАРОЛАРНИНГ ҲАҚ ВА ҲУҚУҚЛАРИ ТЕНГ деганидир.\nҲар қандай жамиятда, ҳар бир инсон хато қилиши мумкин, беайб парвардигор. Шу учун адолатли жамият фуқаролари хато қилган ҳар қандай жамият вакилига хатосини тўғрилашга ёрдам беришлари, жиноят қилган вакилига эса жиноятига яраша адолатли жазо берилишига эришиш, у жазо муддатини ўтагандан сўнг эса қийинчиликлардан чиқиб олишида унга кўмак беришлари лозим.\nАгар юқорида зикр этилган ҳайдовчи камбағал бўлса ва суд қарорига кўра у жарима тўлашга мажбур бўлса, у ҳолда давлат ва жамият унга оғир қийинчиликларсиз ана шу жаримани тўлаш йўлларини топишда ёрдам бериши керак бўлади (масалан, жаримани 10 ёки 20 га бўлиб, секин аста тўлашни таклиф қилади).\nБугун Ўзбекистонда фуқароларнинг ана шу оддий ҳуқуқлари тинимсиз равишда поймол этилиб келинмоқда ва бундай қонунбузарликларнинг бошида энг аввало ДАН ходимлари, солиқ идораларининг казо казолари, участка миршаблари, "Терроризмга қарши кураш" деган дабдабали ном остида тузилган аммо асосий мақсади демократик мухолифат, диндорлар, инсон ҳақлари курашчилари ва журналистларга қарши тинимсиз таъқиб ва тайзиқ сиёсатини олиб борувчи исковуч милисалар, Миллий Хавф Хизмати ходимлари, терговчилар, прокурорлар, судьялар туришибди. Улардан кейин эса туман ва вилоят ҳокимлари, турли туман вазирликларнинг казо казолари ва ниҳоят Президент Каримовнинг ўзи турибди.\nБу давлат идорасида ишлайдиган одамлар қонунларни ҳар қанча бузишмасин уларга биров юрак ютиб бир нарса дея олмайди ва бечора фуқаролар бирор жиноят қилмаган бўлсалар ҳам ботма бот ДАН ходимларига, прокурорларга, солиқ идораси вакилларига, судьяларга, ҳокимлар ва вазирларга фақат пора берибгина қилмаган жиноятлари учун жазодан қутилиб қолишлари мумкин холос. Ҳокимият вакилларининг бу кабии жиноятларини юриспруденцияда “юридик қотиллик” дейишади, яъни адолатни рўкач қилиб жиноят қилиш ва шу йўл билан адолатни қайта ва қайта, ҳар бир ҳолатда ўлдириш бориш.\nЎзбекистонда фуқароларнинг энг кўп бузиладиган навбатдаги ҳуқуқлари бу - фуқароларнинг ижтимоий ҳимояланмаганлигидир. Хўш, ижтимоий ҳимоянинг ўзи нима?\nИжтимоий ҳимоя деганда мамлакат қонунларнинг ҳар бир фуқаронинг ҳаётини турли туман ижтимоий қийинчиликлар, табиий офат, уруш ва бошқача кўринишдаги барча хавф хатарлардан ҳимоя қилиш тушунилади.\nБу ўринда жамият ва давлат энг аввало гўдаклар, болалар, касаллар, ногиронлар, қариялар ва оналар ва улардан сўнг ҳар бир фуқаронинг ёки фуқаро бўлмаса ҳам Ўзбекистонда яшашга рухсат олган барча инсонларнинг, ишсизларнинг, талабаларнинг ҳақ ва ҳуқуқларини юқорида айтиб ўтилган турли туман хавф хатарлардан ҳимоя қилишни таъминлайди, бу ишлар учун керак бўлган етарли миқдордаги моддий ва маънавий ресурсларни олдиндан режалаштириб, тайёрлаб боради.\nМасалан, бир гўдаги билан яшайдиган ёлғиз онанинг ижтимоий ҳуқуқлари уни ва гўдакни ҳар ойда етарли даражада озиқ овқат билан таъминлашни, яшаш учун уй, уйда эса ҳаёт учун керак бўлган барча зарурий нарсалар бўлишини, уларга кетадиган харажатларни тўлагда буу она ва гўдакка давлат зарур миқдорда моддий ёрдам ажратишини назарда тутади.\nБу ёрдамлар шундай бўлиши керакки, токи ёлғиз она ўз гўдаги билан ҳеч қачон бир бурда нонга ҳам, яшаш учун уйга ҳам зор бўлмасин. Болаларнинг барчасига тенг миқдорда улар туғилган соатдан бошлаб то 18 ёшга тўлгунча давлат томонидан нафақа бериб турилиши керак. Бу нафақа боланинг ота онаси ёки таарбиячисига бериб борилади ва у болага зарур бўлган энг керакли нарсаларни олишга етарли бўлиши лозим.\nХудди шундай ногиронларга, қарияларга, ишсизларга ва моддий ёрдамга муҳтож бўлган барча инсонларга энг зарур миқдорларда нафақа бериб борилиши, уларнинг ижтимоий ҳуқуқлари эса давлат томонидан ҳимоя қилиниб борилиши керак.\nТуркистон ТВдаги сўҳбат\nby Admin on Tue Sep 13, 2011 9:08 pm\nҲаракатимиз фаолияти, диктатурага қарши кураш ва айрим муамммолар ҳақида Туркистон ТВдаги сўҳбат: http://uzxalqharakati.com/archives/2440\nЎзб.Халқ Ҳаракатига доир бир муаммо ҳақида\nby Admin on Sun Feb 05, 2012 3:47 pm\n2012й. 4 февралда Ўзбекистон Инсон Ҳуқуқлари Халқаро Жамияти(ЎИҲХЖ)нинг бир гуруҳ аъзолари (Толиб Ёқубов, ЎИҲХЖ фахрий Президенти, Тўлқин Қораев ЎИҲХЖ аъзоси, Абдуҳамид Пўлатов Вице президенти, Турсунбой Ўтамуродов ЎИҲХЖ аъзоси ва номлари сир тутилган Ўзбекистондаги вакиллар) бир кичик Баёнот тарқатишибди. Қисқача маъноси шуки, улар Ҳаракат сафида қолишни лозим топишибди.Бу Баёнотни мен\nЎзб.Халқ Ҳаракати сайтида кўрдим ва Толиб Ёқубов бу гапни тасдиқлади.\nRe: Ўзбекистон Халқ Ҳаракати ҳақида


Британиянинг давлат қарзи биринчи марта 2 трлн фунт стерлингдан ошди\n22:40 / 21.08.2020\nБританиянинг давлат қарзи пандемия вақтида иқтисодиётни қўллаб-қувватлашга сарфланган катта маблағлар туфайли йил давомида 227,6 млрд фунт стерлингга кўпайиб, июль охирида 2,004 трлн фунт стерлингни ташкил қилди. Бу Британиянинг давлат қарзи тарихда биринчи марта 2 трлн фунт стерлингдан (2,6 трлн доллар) ошишидир.\nБритания миллий статистика хизматининг (ONS) маълум қилишича, қиролликнинг давлат қарзи июль охирида ялпи ички маҳсулотидан кўпроқни - 100,5 фоизни ташкил қилган. Бу эса бир йил аввалгига нисбатан 20,4 фоиз кўпроқ бўлган. Британия давлат қарзи охирги марта 1961 йилда ялпи ички маҳсулотидан кўпроқни ташкил қилган.\nБритания ҳукумати пандемия вақтида иш берувчилар ва солиқ тўловчиларга ёрдам дастурларини молиялаштириш учун катта маблағлар ажратган. Британия молия вазири Риши Сунак ушбу маълумотларга изоҳ бераркан, коронавирус инқирози давлат бюджетига оғир юк бўлиб тушганини, бироқ ҳукуматнинг бундай катта миқдордаги сарф-харажатларсиз вазият янада ёмонроқ бўлиши мумкинлигини айтган.


«Астана ЭКСПО-2017» кўргазмасидаги Қозоғистон миллий павильонини Энергетика вазирлиги тайёрламоқда.\nЭКСПО идорасида «Астана ЭКСПО-2017” Миллий компанияси” ҲЖ Бошқаруви раиси Ахметжан Есимов ҚР Энергетика вазири Қанат Бўзимбаев иштирокида йиғилиш ўтказди.\nТомонлар ЭКСПО-2017 кўргазмасида мамлакатимиздаги миллий расталарнинг тайёргарлик ишларини муҳокама қилишди.\n«Қозоғистон» павильони икки қисмдан иборат бўлиб, улар – “Қозоғистон билан танишув” ва «Бунёдкорлик энергияси» ҳисобланади.\nПавильоннинг биринчи қисмида мамлакатимизнинг манзараси, маданияти, тарихи, келажакда амалга ошириладиган лойиҳалар, иккинчи қисмида мамлакат олимларининг кўргазма мавзуидаги энг илғор лойиҳалари намойиш этилади. Шунингдек, Элбошининг энергетика соҳасидаги ва атроф-муҳитни муҳофаза қилиш мавзуидаги ташаббуси ҳам қамралган. Шунингдек, миллий павильонларимизда мамлакатимиз вилоятларида амалга оширилаётган яшил иқтисодиётга оид лойиҳалар ҳам таништирилади.\nЭКСПО-2017 доирасида 1-3 сентябрь кунлари дунёнинг 50 мамлакатидан келадиган кардиожарроҳларнинг халқаро конгресси ўтади.\nКонгресс 1000дан зиёд касбий мутахассисни бирлаштирадиган катта майдонга айланади. Иштирокчиларни қизғин баҳслар, соҳа олимларининг фикр-мулоҳазалари, жаҳондаги етакчи жарроҳларнинг маҳорат сабоқлари ва маърузалари кутмоқда.\nЎтган йили ЭКСПО-2017да ҚР Давлат хизмати ишлари ва уюшган жиноятчиликка қарши ҳаракатлар агентлиги иштирокида кенгаш ўтиб, унда «Астана ЭКСПО-2017» МК» ҲЖ Бошқаруви раиси Ахметжан Есимов билан ҚР Давлат хизмати ишлари ва уюшган жиноятчиликка қарши ҳаракатлар агентлиги раиси Қайрат Қожамжаров ўзаро ҳамкорлик тўғрисидаги битимга қўл қўйишган эди.\nА. Есимовнинг таъкидлашича, ўз вақтида имзоланган битим бош пудратчилар орасидаги масъулиятни кучайтирди. Натижада, ЭКСПО қурилишида 302 млрд. тенге тежалди. Бундан ташқари, давлат хариди доирасида 53,2 млрд. тенгелик мамлакат маҳсулотига устуворлик берилди.\nКўргазма кўнгиллилари «EXPO Speakers Club» да тайёргарлик машғулотларини ўтказди.\nТадбирдан мақсад – кўнгиллиларни гуруҳ ичида ҳаракатланишга ўргатиб, етакчилик, заковат каби фазилатларини ривожлантириш.\nИкки кун давом этган «EXPO Speakers Club» машғулотлари 4та асосий йўналишда олиб борилди. Иштирокчиларнинг умумий сони 400 кишидан ошди. Биринчи куни ёшлар Тўнғич Президент кутубхонасида ўтган “БМТ намунаси» номли заковат ўйинида иштирок этишди. Тадбирнинг иккинчи кунида кўнгиллилар нотиқлик санъати сирларидан воқиф бўлдилар.\nДю Солей цирки чипталари сотувда\nЭКСПО – 2017 халқаро ихтисослаштирилган кўргазмаси доирасида уюштирилган Дю Солей цирки томошаларига чипталар жорий йилнинг 10 майидан бошлаб сотувга чиқарилди.\nШтаб-квартираси Монреаль шаҳрида жойлашган Дю Солей цирки бугунги кунда кўнгилочар ўйинлар саноатидаги йирик компаниялардан бирига айланган. Цирк жамоасида дунёнинг 50 мамлакатидан йиғилган 4000дан зиёд одам меҳнат қилади, шундан 1300 нафари артистлар. Жаҳонда машҳур цирк бугунги кунгача 400дан зиёд шаҳарларда санъатини намойиш этишга улгурди.\nНасиб этса, улар ЭКСПО-2017 доирасида биринчи марта Астанага ташриф буюради.\nҚозоғистоннинг бой маданияти ва тарихидан ҳамда “Келажак энергияси” номли кўргазма мавзуидан руҳланган цирк артистлари Астана турғунлари ва меҳмонлари учун махсус эксклюзив “REFLEKT” шоу-дастурини тайёрлади.\nБетакрор томошаларда қозоқ халқининг маданий мероси ва келажакка бўлган замонавий муносабати ўз аксини топади. Умуман, цирк жорий йил 10 июндан 10 сентябргача 71та томошани тақдим этишни режалаштирган. Цирк меҳмонлари ушбу шоу томошаларни махсус жиҳозланган учбурчак шаклидаги павильонларда томоша қилишади. Томоша тақдимоти 16 июнь куни кўргазма майдонида ўтади.\nЗамонавий Қозоғистон тарихидаги энг йирик тадбирнинг бир қисми сифатида Дю Солей циркининг антиқа томошалари гувоҳи бўлиш учун 4 минг тенгедан бошланадиган чипталарни харид қилиш лозим.\nСаудия Арабистони ЭКСПО-2017га\nғаройиб технологик лойиҳалар билан келади\nКўргазма ташкилотчилари идорасида “Астана ЭКСПО-2017”МК” ҲЖ Бошқаруви раиси Ахметжан Есимов Саудия Арабистони Қироллиги энергетика, саноат ва минерал ресурслар вазири Ҳолид ал Фалиҳ билан учрашди.\nХалқаро компания раҳбари вазирни ЭКСПО-2017 кўргазмасига тайёргарлик ишлари билан таништирди.\n– Барча ишлар ниҳоясига етиш арафасида. Шу кунларда кўргазмада қатнашадиган мамлакатлар ўз павильонларини тўлдириш билан машғул. Сизнинг давлатингиз павильони ва келувчилар сони рисоладагидай бўлишига ишончимиз комил, – деди А. Есимов.\nҲолид ал Фалиҳнинг айтишича, Саудия Арабистонининг ЭКСПО-2017 кўргагазмасида иштирок этиши икки давлатнинг иқтисодий яқинлашувини таъминлайди. – Бизнинг элимиз карбондан юқори техникавий маҳсулотлар ишлаб чиқаради. Кўргазмага ушбу соҳа бўйича янги лойиҳалар олиб келамиз, – деди вазир.\n, 2017-05-16, 10:39 159


@qibray_sadosi - Channel statistics QIBRAY SADOSI. Telegram Analytics\n@qibray_sadosi Like 1\n19 Feb, 11:31\n23 Jan, 17:03\n28 Dec 2019, 22:28\n20 Dec 2019, 07:14\n30 Nov 2019, 20:44\n26 Nov 2019, 18:38\n26 Nov 2019, 18:29\n29 Oct 2019, 16:34\nОлтин воҳа - Oltin voha\n22 Aug 2019, 08:30\n31 May 2019, 20:54\n21 May 2019, 16:47\n21 May 2019, 15:57\n15 May 2019, 08:09\nAkademik Litsey Matbuot Xizmati\n7 May 2019, 05:35\n2 May 2019, 06:24\n25 Apr 2019, 21:07\n25 Apr 2019, 18:12\n15 Apr 2019, 15:42\n9 Apr 2019, 14:16\n8 Apr 2019, 08:04\n24 Mar 2019, 07:49\n22 Mar 2019, 17:39\nВакансии в Ангрене\n22 Mar 2019, 16:39\n22 Mar 2019, 16:22\n21 Mar 2019, 10:29\n21 Mar 2019, 09:36\n17 Mar 2019, 09:30\n17 Mar 2019, 09:17\n2 Feb 2019, 15:42\nChannels quoted by @qibray_sadosi\n18 Feb, 06:55\n13 Feb, 10:32\n11 Feb, 14:28\n10 Feb, 13:10\n10 Feb, 09:25\nToshkent viloyati IIBB\n9 Feb, 05:02\n8 Feb, 11:38\n8 Feb, 09:19\n8 Feb, 09:18\n7 Feb, 19:34\n6 Feb, 19:11\n5 Feb, 10:23\n3 Feb, 18:15\n3 Feb, 13:17\n1 Feb, 06:46\n30 Jan, 06:31\n29 Jan, 18:13\n28 Jan, 14:56\n28 Jan, 11:39\n26 Jan, 12:57\n25 Jan, 18:51\n25 Jan, 05:34\n'YUKSALISH' umummilliy harakati\n24 Jan, 12:08\n24 Jan, 11:55\n24 Jan, 11:54\n24 Jan, 06:32\n24 Jan, 05:44\n23 Jan, 13:16\n22 Jan, 14:46\n21 Jan, 09:47\n20 Jan, 13:36\nQIBRAY SADOSI 19 Feb, 17:00\nMIRZABEK XOLMEDOV - ONA ESLAB\nQIBRAY SADOSI 19 Feb, 11:30\nТуркияда чиқинди тозаловчилар одамлар томонидан ташлаб юборилган китоблардан кутубхона ташкил этишди.\nМатнни ўқиб, "Бу - ажойибот эмас-у" дея ҳайратланишингиз мумкин. Аслида бу ҳозирги замон учун ғоятда таъсирли ҳодиса ва чинакам мўъжиза.\nQIBRAY SADOSI 19 Feb, 11:20\nХалқ депутатлари Тошкент тумани Кенгашининг навбатдан ташқари учинчи сессияси бўлиб ўтди.\nКун тартибидаги масала бўйича вилоят ҳокими Рустам Холматов танқидий-таҳлилий нутқ сўзлади.\nВилоят раҳбари ўз сўзида туманда бугун тўпланиб қолган муаммолар, уларни бартараф этиш бўйича амалга оширилаётган ишларга танқидий баҳо берди.\nМуҳокамалардан сўнг, Сулаймонов Акбар Асқаровични Тошкент тумани ҳокими вазифасидан озод этиш тўғрисидаги вилоят ҳокимининг қарори Халқ депутатлари туман кенгаши депутатлари томонидан тасдиқланди.\nРустам Холматов Тошкент тумани ҳокими лавозимига Рустамов Одилхон Бакиевич номзодини тасвия қилди.\nМузокаралардан сўнг, Одилхон Рустамов номзоди Тошкент тумани ҳокими лавозимига депутатлар томонидан тасдиқланди.\nQIBRAY SADOSI 19 Feb, 10:22\nХалқ депутатлари Янгийўл тумани Кенгашининг навбатдан ташқари учинчи сессияси бўлиб ўтди. Сессия ишида ташкилий масала кўрилди.\nКун тартибидаги масала бўйича вилоят ҳокими Рустам Холматов сўзга чиқиб, туманни ижтимоий-иқтисодий ривожлантириш юзасидан амалга оширилган ишларни танқидий таҳлил қилди.\nМузокаралардан сўнг вилоят ҳокимининг Янгийўл тумани ҳокими Тўхтабоев Абдуқаҳҳор Абдусатторовични эгаллаб турган вазифасидан озод этиш тўғрисидаги қарори депутатлар томонидан тасдиқланди.\nШундан сўнг, Рустам Холматов Ялгашев Улуғбек Усарович номзодини Янгийўл тумани ҳокими вазифасини бажарувчи лавозимига тавсия этди.\nМузокаралардан сўнг, Ялгашев Улуғбек Усарович Янгийўл тумани ҳокими вазифасини бажарувчи этиб тайинланди.\nQIBRAY SADOSI 19 Feb, 09:42\nБекобод туманига янги ҳоким тайинланди\nХалқ депутатлари Бекобод тумани Кенгашининг навбатдан ташқари тўртинчи сессияси бўлиб ўтди. Сессия ишида ташкилий масала кўрилди.\nШу пайтгача туман ҳокими вазифасида ишлаб келаётган Абдуллаев Неъмат Озодович ўз вазифасидан озод этилди.\nРустам Холматов Бекобод тумани ҳокими вазифасига Худойбердиев Фурқат Абдусаломович номзодини тавсия этди.\nМуҳокамалардан сўнг Худойбердиев Фурқат Абдусаломович Бекобод тумани ҳокими вазифасини бажарувчи этиб тасдиқланди.\nQIBRAY SADOSI 19 Feb, 08:55\nНизомиддин Равшанович Аббосов Бўка тумани ҳокими вазифасини бажарувчи этиб тасдиқланди.\nН.Аббосов 1977 йилда Самарқанд вилояти Ургут туманида туғилган. Миллати ўзбек. Маълумоти олий. 2000 йилда Тошкент молия институтини, 2010 йилда Ўзбекистон Республикаси президенти ҳузуридаги Давлат ва жамият қурилиши академиясини тамомлаган.\nУ ушбу лавозимга тайинлангунга қадар Халқ банки бошқаруви раиси ўринбосари сифатида ишлаган\nQIBRAY SADOSI 19 Feb, 08:39\nКечаги куннинг энг муҳим хабарлари шуки, вилоятимизнинг Бўка, Янгийўл, Бекобод туманлари ҳокимлари лавозимидан озод қилинди ва ҳудудларга янги раҳбарлар тайинланди.\nМазкур янгиликлар ҳақида қичқача\nКаналимизни кузатиб боринг!\nОбуна бўлинг ва дўстларингизга улашинг👇:\nTuman ijtimoiy-siyosiy hayotidagi yangiliklar, badiiy hikoya, hajviya, she'rlar va gazeta o'quvchilarining fikrlari bizning kanalda. https://t.me/joinchat/AAAAAEyXccN8f6ij7Dvt4A Murojaаt uchun : 🅰dmin: @qibraysadosi\nQIBRAY SADOSI 19 Feb, 08:10\nShe'r mualifi: Zulfiyaxonim. She'rni Kamola Ikromva o'qdi.\nQIBRAY SADOSI 19 Feb, 07:02\n10К501RA давлат автомобил рақамини топиб олганлар\nқуйидаги телефон рақамига қўнғироқ қилишингизни сўраймиз. Суюнчиси бор. +99893-390-64-31 ,+99893-606-75-11. Савоб учун тарқатиб юборинглар, илтимос.\nQIBRAY SADOSI 19 Feb, 07:00\nХИТОЙДАН ВАТАНИМИЗГА ҚАЙТАРИЛГАН ТАЛАБАЛАРГА КАРАНТИНДАН СЎНГ УЙЛАРИГА ҚАЙТИШГА ИЗН БЕРИШДИ\nТуманимиздаги «Бўстон" санаторийсида 14 кун карантинда сақланган йигит-қизлар уйларига кузатилди.\nҚайд этилишича, уларда коронавируснинг аломатлари аниқланмабди.\nQIBRAY SADOSI 19 Feb, 06:57\nКунингиз хайрли бўлсин, азизлар! Баҳор ранжида қилишига саноқли кунлар қолди.\nQIBRAY SADOSI 18 Feb, 19:44\nКунлар тез ўтаяпти, деймиз. 24 соатмас, 20 соатга айланиб қолганми, деб гумонда бўламиз.\nАслида батамом акси. Ер борган сари уз орбитаси атрофида секин айланмоқда. Ҳар 100 йилда вақт 2 дақиқага ортмоқда.\nҚизиқ факт: агар ой бўлмаганда, ердаги вақт 8 соатни ташкил этган бўларди. Йил эса, камида 1000 кунни!\nҲаммаси биз ўргангандек, биз кўниккандек бўлгани яхши!!! Дунё ҳисоб-китоб билан яратилган!\nТУНИНГИЗ ОСУДА КЕЧСИН!\nQIBRAY SADOSI 18 Feb, 19:26\nЧингизхоннинг невараси Хулагу Боғдодни босиб олади. Улар шаҳарда нима топишса ҳаммасини тортиб олишади. Шу аснода, баъзи манбаларга кўра, 200 минг киши баъзи манбаларда эса, 400 минг киши қатл қилинади. Қадимий масжидлар, саройлар, кутубхоналар ер билан яксон қилинади...\nБу золим ҳукумдор шаҳар ташқарисидаги қароргоҳида туриб минтақанинг энг машҳур олими билан кўришиш нияти борлигини билдиради. Албатта, Хулагу қаршисига чиқишга ҳеч кимнинг жасорати етмайди. Ниҳоят, бир мадрасада устоз бўлиб ишлайдиган Қозихон исмли олим Хулагу билан учрашишга розилигини билдиради. Кетаётганида ёнида бир туя, бир эчки ва битта хўроз олиб боради. Хулагу ёш олимни кўриб, излаб-излаб сени топишдими, дейди.\nЁш олим: - Жуссали билан кўришмоқчи бўлсанг, ташқарида битта туя бор. Соқолли билан кўришмоқчи бўлсанг, ташқарида битта эчки бор. Овози қалини билан кўришмоқчи бўлсанг, ташқарида битта хўроз бор. Истаганингни чақиртириб, истаганинг билан кўришишинг мумкин, дейди.\nХулагу, бу ёш олимнинг ҳикмат соҳиби эканлигини билиб:\n- Айтчи, мен бу ерларга нима сабабдан келдим?\nЁш олим бу саволга шундай жавоб беради:\n- Сени бу ерга бизнинг амалларимиз олиб келди. Аллоҳнинг бизга берган неъматларининг қийматини билмадик, шукрини қилмадик, мол-дунё, кўнгилхушлик, мансаб-мартаба ортидан чопдик.\nАллоҳ ҳам бизга берган неъматларини қайтариб олиш мақсадида, сени бизга бало қилиб жўнатди.\nБу жавобдан хайратланган Хулагу:\n- Хўп, энди мени бу ердан ким чиқариб юбора олади? - деб сўрайди.\nОлим бу саволга ҳам иккиланмай шундай жавоб қилади:\n- Қачонки, биз ўзимизга, ўзлигимизга қайтсак, бир-биримиз билан овора бўлишдан воз кечсак, ана шунда сен бу ерларда бир сония ҳам туролмайсан.\nQIBRAY SADOSI 18 Feb, 19:22\nForwarded from: QIBRAY SADOSI\nQIBRAY SADOSI 18 Feb, 15:42\nХАЛҚ – ПОТЕНЦИАЛ ЖИНОЯТЧИМИ?\nМашхур ҳуқуқшунос ва блогер Хушнудбекнинг охирги ёзган постларидан бири рос-с-са маъқул келди:\n«Янги Ўзбекистон»да янги парламент шакллангандан кейин ижобий ўзгаришлардан умидвормиз, албатта. Aммо ҳозирча бирор катта ижобий сигнал сезишга улгурмадик.\nМасалан, энг оддийсидан бошласак, ҳалигача Олий Мажлис атрофини ўраб турган панжаралар олиб ташланмади. Ҳалигача халқ сайлаган депутатлар халқдан қўрқиб, баланд панжаралар ортига беркиниб ўтиришади. Бу бўйича кўп бора гапирилди, сиёсий дебатларда ваъдалар берилди, аммо қачон амалга ошиши ҳозирча номаълум. Бу каби панжараларни бошқа кўплаб давлат ташкилотларида ҳам учратиш мумкин. Чунки бизда ҳалигача фуқароларга потенциал жиноятчига қарагандай қарашади».\nБор гап – бу! Бу ҳақда бир пайтлар биз ҳам туман газетасида ёзган эдик. Давлат органлари биноси атрофига қоп-қора панжаралар ўрнатиб, у ерга киришни шундай қийинлаштириб қўйишган эдики, мобода ишинг тушиб келсанг, бу панжаралардан+қўриқчилардан ўтиш анча машкул эди. Балки ўша орган раҳбарининг ҳаловатини бузмаслик учундир бу қоп-қора панжаралар!\n“Бирданига “пичинг” қилманг” дегувчилар, албатта, топилади. Асло, ундай эмас!\nКуни кеча бир ташкилотга бордим. Аслида улар умуман аҳолига керакмас, аммо аҳоли томонидан тўланадиган тушум уларга албатта керак. Демак, ким кимга хизмат қилиши лозим?! Албатта, улар аҳолига! Аммо ҳалигача панжаралар ҳам, баланд тўсиқлар ҳам олинмаган! Ақалли бу ерга келувчилар учун ўриндиқ қўйилмаган!\nБизу боришимиз ҳақида телефон орқали огоҳлантирганимизда ҳам битта оддий мулозимни кутиб, эшик оғзида қолиб кетдик. “Эшик оғаси” мулозим телефонини кўтариб бизни қабул қиладими йўқми, шуни сўраш учун нақ 15 минут вақт сарфлади. Бизу огоҳлантириб келган эдик, оддий фуқаролар бу ердан кириши учун, билмадик, қанча вақт кутади.\nДарвоқе, зўр баҳона, оддий мулозимниям, ташкилот раҳбариниям бизни қабул қилмай куттирганининг сабаби битта экан! Улар ўша пайтда хосхонада экан...\nБу ҳолатни ёзиб ўтириб, майдалашиш ниятида эмас эдик. Аммо эътиборсизлик, ҳурматсизлик қилганларини айтиб, эътирозимизни билдирганимизда, биздан баланд келишди. Мингта сабабни рўкач қилишди. Ҳатто устимиздан арз қилишниям огоҳлантиришди.\nЎша гап – гап! Сиз панжаралар+қўриқчилар билан ўзингизни мустаҳкам қўриқланг. Ўзингизни эҳтиётланг!\nБу ёғи... “Мен ўзимни севаман, ўзим менга ёқади ...”\nЭҳ, сизлар ...\nQIBRAY SADOSI 18 Feb, 14:09\nForwarded from: KUN OVOZI\nЎзбекистоннинг доимий аҳолиси сони 18 февраль соат 15:42 ҳолатига кўра, 34 002 881 кишини ташкил этмоқда. Буни Давлат статистика қўмитаси сайтидаги махсус саҳифадан билиш мумкин.\nЎзбекистон аҳолисининг 17 093 248 нафари эркаклар, 16 909 633 нафари эса аёллар ташкил қилади.\n2020 йил бошидан бери 127 387 киши туғилди, 29 193 киши вафот этди. Республикага 23 617 киши кўчиб келди, 24 729 киши Ўзбекистонни тарк этди.\nQIBRAY SADOSI 18 Feb, 13:04\nСирдарё вилояти ҳокимининг ўринбосари, хотин-қизлар қўмитаси раиси, сенатор Дилфуза Уралова Боёвут тумани ҳокими этиб тайинланди.\nУ ҳозирча ҳокимлар орасида ягона аёл киши ҳисобланади. Мустақил Ўзбекистон тарихида Хоразм, Самарқанд, Андижон вилоятлари туманларида аёл ҳокимлар бўлишган.\nQIBRAY SADOSI 18 Feb, 06:55\nАтир солинган шишачам тушиб кетиб синиб майдаланиб кетди. Кўп хафа бўлдим. Аммо синган хонадан атир ҳиди анча вақт кетмай турди. Муаттар ҳиддан кўп муддат баҳраманд бўлдик. Бу атир шишадалик вақтида хонани муаттар қилмас эди. Билдимки, у хонани муаттар қилиши учун шиша синиши лозим экан.\nГоҳо қалбинг ёки ичингдаги бир нарса синади. Ишон, унинг синганига сабаб, ичидаги гўзаллик ташқарига чиқиши учундир. Бу билан ҳаётингда янги тажрибага эга бўласан. Ақлинг зиёда бўлади , фикрлашинг ўзгаради.\nДемак, қалбинг синса, ёки синдирилса хафа бўлма, Аллоҳ сени янада афзалроқ бўлишингни ирода қилаяпти.\n"Эҳтимол сиз ёмон кўрган нарсада Аллоҳ кўп яхшиликлар қилар".


Сешанба, 02 Январ 2018 11:37\nЭрон аҳолиси европаликлардан фарқли равишда ўзига хос услубда янги йилни кутиб олишди. Декабрь охирида бутун мамлакат бўйлаб Эрон Ислом Республикасининг ҳукмрон доираларининг сиёсатига қарши қўзғолонлар бошланди.\nНорозилик намойишлари учун кўчмас мулк лойиҳалари бўйича шуғулланаётган фирмаларнинг фирибгарликлари тепки бўлиб хизмат қилди. Бу фирмалар Эрон олий ҳокимияти руҳонийлари номидан иш юритаётган эди.\n“Назар” хабарлар агентлигининг бош муҳаррири Паям Пархизнинг хабар беришича, ҳукуматга қарши норозилик намойишлари шиалар учун муқаддас бўлган Машҳад шаҳрида бошланган. Одамлар турли хил кредит (рибо) берувчи ташкилотларнинг барбод (банкрот) бўлиши ортидан ўз пулларини йўқотган, баъзи манбаларда айтилишича, 160 минг шаҳар аҳолиси норозилик намойишида иштирок этган.\n“Бу иқтисодий норозиликлар кеча бошлангани йўқ. Норозилик бир йилдан бери пишиб турганди. Одамлар катта кредит ташкилотлари туфайли пулларини йўқотиб, турли жойларда норозилик намойишини ўтказиб келаётган эди”, деди Пархиз. Унинг бу сўзларини Туркиянинг “Ҳуррият” газетаси ҳам иқтибос қилган.\nБу воқеалардан бироз олдин Эрон ҳукумати бензинни 50 фоизга оширганини эълон қилди. Бундан ташқари, фақир-мискинлар учун молиявий ёрдам ҳам тўхтатилган. Эрон ҳукуматининг мухолифларининг таъкидлашича, бу ҳолат 34 миллион одамни қийин аҳволга солиб қўяр экан. Шулар билан бир қаторда ҳарбий харажатлар учун бюджет оширилган.\n28 декабр куни Машҳадда норозилик намойишга чиққан намойишчилар иқтисодиёт ва коррупцияга қарши шиорларни ўртага ташлаган. Ҳамда фақир-мискинларга ёрдам бериш давом эттирилишининг лозимлигини даъво қилишган. Намойишларда Эроннинг турли университетларидан талабалар ҳам қатнашган.\nАста-секин намойишлар Эроннинг бошқа йирик шаҳарларини ҳам қамраб олган, хусусан, мамлакат пойтахти Теҳрон ҳамда Широз ва Исфаҳонлар ҳам шулар жумласидандир. Шиалар учун муқаддас саналган яна бир шаҳар- Қумда ҳам норозилик намойишлари бўлиб ўтди. ОАВларининг берган хабарларига кўра, намойишлар Эроннинг 63 та шаҳарида бўлиб ўтган.\nДуруд шаҳрида бўлан норозилик намойишида иккита намойишчи ўлдирилган. Намойишларда сиёсий талабларни ҳам олға сура бошлашган. Улар орасида “Ҳизбуллоҳ” каби шиаларнинг ҳарбий тузулмаси, Ямандаги хусусийлар ва Яқин Шарқдаги шиаларга берилаётган моддий ёрдамларга чек қўйилиши, бунинг ўрнига Эрондага ижтимоий эҳтиёжлар учун сарф қилиниш лозимлиги ҳақидаги талаблар ҳам бор.\nАмерика Қўшма Штатларининг президенти Доналд Трамп намойишчиларни қўллаб-қувватлаб: “Золимларнинг режимлари абадий бўла олмайди”, деди. Эрон расмий ҳукумат вакиллари эса бу намойишлар ортида АҚШ ва Исроил Тургани ҳақида баёнот бердилар.\nЭрон Ислом Республикасининг ички ишлар вазири: “Террор ва зўравонликка кескин чоралар кўринади”, деб айтиб ўтди.\nЭроннинг турли шаҳарларидан келаётган хабарларга кўра, ҳукумат ўз ҳаққини талаб қилиб чиққан қора халққа қарши куч ишлатаётган экан. Мамлакат бўйлаб барча ижтимоий тармоқ ва мессенжерлар блокланган. Интернетдан фойдаланиш ҳам чекланган.\nБироқ Эрон олий ҳокимияти элитасининг баъзи вакиллари зўравонлик бўлмаган тарзда халқ намойиш ўтказишга ҳаққи бор, деб айтишмоқда. Эрон парламенти спикерининг муовини Фаршид Мўтахарийнинг айтишича, тинч тарзда ўтказилган норозилик намойишлари мамлакат қонуни ва ислом фиқҳига кўра мумкиндир.\nЭрон президенти Ҳасан Руҳоний: “Ҳукумат одамларга танқид қилиш ва норозиликларни намойиш қилиш учун қонуний йўл бериши керак”, деди. Бироқ у Эрон ички ишларига ташқаридан аралашаётганларни танқид қилиб: “Эронликларни террорчи деб айтаётганларнинг мамлакатимизга муҳаббатлари йўқ” деган.\nГувоҳларнинг хабар беришича, Эроннинг йирик шаҳарларига намойишларни бостириш учун “Исломий Инқилоб Посбонлари Корпуси" қисмлари киритилмоқда. Таҳлилчиларнинг айтишича, Эрон ҳукумати вазиятни назорат қила билиши сабабли мамлакатда иқтисодий вазият ҳам ўнгланмоқда экан.\n“Ядро бўйича келишув ва иқтисодиётга салбий таъсир қилаётган санкициялар олиб ташланганидан сўнг, иқтисодий ҳолат ижобий тарафга ўзгаряпти. Бироқ бу ижобий ўзгаришлар жуда кўп эронликларга ҳали таъсир қилмади”, дейди Ассошиэйтед Пресс.\nЭнг асосийси, катта таъсирга эга ҳеч қайси бир мухолиф гуруҳ бу норозилик намойишларига бош бўлиб чиқишга жураъат этмаган.\nСиёсий координациядан маҳрум бўлган номойишлар тез орада тўхтаб қолиши мумкин. Энг эътиборлиси шуки, намойишчилар тарафидан шиаликни ўргатувчи мактаб ҳисобланган Хауз-илми ёқиб юборилганининг видеоси ижтимоий тармоқларда тарқалди. Бу каби шиаликка қарши чиқиш ҳолати Эроннинг янги тарихида биринчи марта юз бермоқда.\nЯқин Шарққа ўт қўйиш билан шиаликни тарқатишни ўзларига касб қилганларнинг ўз уйларига ўт кетди...\n« Мусулмонларнинг қилганидан ҳамма ҳайратда\tХитой черковларга қарши (видео) »


Русларнинг “суверен демократияси” ҳақида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №1 (64) 2007. И ч и д а г и л а р\n(Сўз боши ўрнида) - Русларнинг “суверен демократияси” ҳақида\nЖурналимизнинг аввалги сонларидан бирида (№ 2(59), 2006) Россия президенти Маъмурияти раҳбарининг ўринбосари, Россия президентининг ёрдамчиси Владислав Сурковнинг “Суверенитет – рақобатчилик қобилиятининг сиёсий синонимидир” номли мақоласини чоп этгандик. Турли сабаблар билан журналнинг ўша сонида ҳам кейинчалик ҳам бу мақолани таҳлил қилишга имконимиз бўлмади. Ваҳоланки, бу мақола икки сифати билан муҳим бўлгани учун таҳлилга зор бўлса керак. Биринчидан, унинг муаллифи Владимир Путиннинг яқин одами, мафкурачиси ҳам десак бўлаверади, иккинчидан, унинг сарлавҳасиниданоқ иддаоси баландлиги кўриниб турибди. Аммо биз мақолани бу икки сифати учунгина эмас, қўшнимиз, қолаверса кечаги мустамлакачиларимизни бошқараётганлар нималар ўйлаётганини тушуниш ва билиб туриш нуқтаи назаридан ҳам таҳлил қилмоқчимиз.\nҲар доим бўлгани каби, бу мақоланинг ҳам моҳияти ва шакли хусусида гапириш керак бўлади.\nШакли бўйича уни бемалол демагогиялар тўплами деявериш мумкин. Мана Владислав Сурковнинг мақоласидан баъзи кўчирмалар:\n- Совет Иттифоқи Ғарбдаги энг демократик руҳдаги интеллектуаллар орасида популяр бўлганини унутмайлик.\n- Совет Иттифоқи ҳам ҳуррият ва адолат тушунчаларини ишлатган.\n- У (Совет Иттифоқи, - “Ҳаракат”) ўзида демократиянинг уруғларини ташиган. Чунки у демократияни қуруқ сўзда бўлса эълон қилган ва унинг ифодасини берган.\nВячеслав Сурков кейинчалик турли жойларда ўз мақоласини ўзи таҳлил қилар экан, мақоланинг таркибий қисми деб ҳисобласа бўладиган қуйидаги гапларни ҳам айтади (масалан 2006 йил 28 июнда ўтказган брифингида, www.edinros.ru ):\n- Бизнинг россияча демократиямиз моделининг номи “суверен демократиядир”. Биз озод эканлигимизни унутмасдан очиқ жамият қурмоқдамиз… Биз бошқа очиқ миллатлар ичида очиқ бўлишни истаймиз ва улар билан адолатли қоидалар доирасида ҳамкорлик қилишни истаймиз.\n- Демократик мамлакатларда нима бўлса, бизда ҳам бор. Россияга даъво қилаётганлар эса, радикал кайфиятдаги (демократик қадриятларни тушуниш бўйича) одамларнинг манфаатлари билан қиздирилмоқда. Бу уларнинг ҳаққи, аммо, нима учун биз фақат уларнинг нуқтаи назарини ҳисобга олишимиз керак.\n- Биз (у президент маъмуриятини назада тутмоқда, - “Ҳаракат”) “Единая Россия” партиясини қўллаб қувватлаганмиз ва бундан кейин ҳам қўллаб қувватлаймиз. У партия ҳам бизни қўллаб қувватлайди. Бу нормал нарса, ҳамма демократик давлатларнинг амалиёти каби. Нега бизга нисбатан иккиюзли стандартлар ишлатадилар? Буш Республикачилар партиясини қўллаб-қувватлайдими, ёки йўқ?”\nХўш, Сурковдан олинган бу кўчирмалар демагогия бўлмаса, демагогия нима ўзи?\nМуаллиф жон-жаҳди билан Россия фашизм томонига эмас, демократина қараб кетаёганини исботлашга интилаётганда, мақсадга етиш учун демагогияни ёлғон билан қориштириб олдимизга қўяди.\nУ Бушнинг Республикачилар партиясини қўллаб қувватлашини айтар экан, буни Путин маъмурияти “Единая Россия”ни қўллаб-қувватлаши билан солиштиради. Аммо бу икки ҳолатни сурковчасига солиштириш бутунлай янглиш. Бундай қилиш ўқувчиларни, мақола руслар учун ёзилганми, демак, биринчи навбатда рус ўқувчиларини, қолаверса, рус халқини алдашдан бошқа нарса эмас.\nЧунки, Путин “ўз” партиясини қўллаб-қувватлар экан, бунинг учун камтаринлик билан айтилаётган “маъмурий ресурс”ни, аслида бу маска орқасида бутун давлатнинг имкониятларини ишлатади. Буш эса, фақат шахс сифатидагина ўз партиясини қўллаб-қувватлайди, ҳеч қандай “маъмурий ресурсни” ишлатиш ҳақида сўз ҳам бўлиши мумкин. Бутун давлатнинг имкониятларини бир партия манфаатлари йўлида ишлатиш-ку, АҚШда ҳеч ким тасаввур ҳам қилолмайдиган нарсадир.\nМақолада тўғридан-тўғри ёлғон бўлмаса ҳам, ҳақиқатни бузиб кўрсатувчи мисоллар ҳам етарли.\nМасалан, муаллиф озодлик ва демократия тушунчалари Россияга Ғарбдан келмагани, руслар уларни ўзлари етиштирганларини исботлаш учун бўлса керак, ростдан ҳам улуғ рус фикр одами Бердяевнинг ушбу сўзларини келдиради: “Эркин ва адолатлт жамиятга интилиш керак. Эркинлик йўқ жойда ҳеч қандай адолат бўлмайди. Адолат ҳамма учун эркинлик талаб қилади” ва сўнгра ўз номидан давом этади: “Бу рус фикри, биз уни Маркс ёки Гегелдан олмаганмиз”.\nСурков, кўринишидан, Бердяев Гегелдан 100 йил кейин яшаганини ва озодлик тушунчаларини айнан Гегелдан ўрганганини унутгандек.\nДарҳақиқат, Гегель Озодлик тушунчасининг аҳамиятини англатаётганда, бу сўзни ифодаловчи товушлар эшитилгандаёқ тани ва руҳи соғ бўлган одамнинг қалби янада юксакроқ уришга бошлашини Бердяев туғилмасдан олдин айтганди. Аммо, бундан ҳам муҳим бўлгани шуки, Гегелнинг ғоялари халққа етиб борди, халқ уларни қабул қилди ва Ғарб озодликка асосланган демократик жамият яратди.\nБердяевнинг фикрлари эса, зиёлиларнинг тор доирасидан ташқарига чиқолмади, рус халқи уларни қабул қилишга тайёр эмаслиги маълум бўлди. Шу кунлардаги замонавий рус демократияси, минг афсуски, Бердяев каби ҳақиқатдан ҳам буюкларнинг таъсирида эмас, Ғарбдан ўрнак олиш шаклида ҳаётга кириб бормоқда. Бу ерда минг афсуски дейишимизнинг сабаби бор. Агар рус демократияси халқнинг ичидан чиқиб қурилганда эди, у янада соғлом ва мустаҳкам бўлган бўларди.\nСССР парчалангандан кейин яратилабошлаган рус демократияси халқ ичида чуқур ўрнашиб улгурмагани сабабли, у ҳозир Путин ва Сурков кабиларнинг қўли билан осонликча яксон этилмоқда.\nЭнди мақоланинг моҳиятига ўтайлик. Мақоланинг ва Владислав Сурковнинг бундан кейинги бир қатор ёзувлари ҳамда турли жойлардаги нутқларининг асосий мақсади – Путиннинг демократик жараёнларни тўхтатиш, имкон бўлса уларни орқага қайтариб юбориш ва ҳақиқий демократияни Россия шароитида ҳаётга тадбиқ қилиш русларнинг миллий манфаатларига зид эканлигини ўзича асослаб, “суверен демократия” номи остида демократияга зид бўлган русларга хос янги типдаги жамият қуришга йўналтирилган сиёсатини оқлашдир.\nПутиннинг гумаштаси бу соҳада новатор эмасди. Ўрнак қидириб узоққа боришнинг ҳам кераги йўқ. Мустақилнинг биринчи йилларида Ўзбекистон президенти Ислом Каримов аввал “ўзбеклар демократияга тайёр эмас” деган шиор остида нафақат қайта қуриш йиллари яратилан демократия ниҳоларини йўқ қилди, балки Сталин типидаги диктатурага қараб йўналиш олди. Аммо кейинчалик, у Ғарб давлатлари, биринчи навбатда АҚШнинг таъсири остида демократия томон юришини эълон қилган бўлса ҳам, демократия деганда халқимизнинг миллий урф-одатлари, анъаналарига мос келадигин қандайдир янги типдаги “ўзига хос демократияни” назарда тутаётганини эслатиб туришдан чарчамади. Каримов ўзи тушунадиган демократия типига ном беролмаган эди, аммо руслар бу масалада олдинга кетдилар ва “суверен демократия” атамасини ўйлаб топдилар.\nАслида, демократия бу - давлатдаги уч ҳокимият – қонунчилик, ижроия ва суд ҳокимиятларининг бир биридан мустақиллиги, ҳамма ваколатли органларнинг сайловлар орқали шакллантирилиши, сиёсий рақобатчилик механизми бўлган кўппартиялик яратиш, ошкоралик, инсон ҳуқуқларини ҳимоя қилиш каби принципларнинг ҳаётга жорий этилишидир. Бу универсал принципларнинг биронтасини на ўзбеклар ва на русларнинг миллий урф-одату анъаналарига тўғри келиб келмаслигини муҳокама қилишнинг ўзиёқ кулгилидир.\nЖойи келиб қолгани учун шуни айтиб ўтиш керак, Ислом Каримов фақат демократия масаласида эмас, бошқа жабҳаларда ҳам биронта янгилик истамасди. У, хусусан, бозор иқтисодиётига ўтишга қарши эди. Мисол сифатида унинг 1992 йилда чоп этилган “Ўзбекистоннинг ўз истиқлол ва тараққиёт йўли” номли китобидан қуйидаги бир парчани келтириш кифоя:\n“Бозорга, айниқса, унинг шаклланиш босқичига узоқ ва чуқур иқтисодий инқирозлар, ишсизликнинг ўсиши, пулнинг қадрсизланиши, кўпгина корхоналарнинг синиши ва ишбилармонларнинг хонавайрон бўлиши, аҳолининг моддий таъминот жиҳатдан кескин табақаланиши, ҳуқуқққа зид ҳаракатлар ва жиноятчиликнинг ўсиши хосдир.”\nКелинг бир жиддий ўйлаб кўрайлик, - дейди бу хусусда “Бирлик” лидери Абдураҳим Пўлат. – Бозорни шундай ўта даҳшатли нарса, деб ҳисоблайдиган одам унга ўтадими, унга ўтишга ўзи бошчилик қиладими? (“Абдураҳим Пўлат Озодликда” китоби, Истанбул, 1995).\nЭнди кўриб турибмизки, Қозоғистон каби қўшнимиз жадал суръатлар билан бозор иқтисодига ўтиб олди, Каримов айтган даҳшатли вазият юзага келмади. Бизда эса бозорга ўтишда сусткашлик қилингани сабабли, бир вақтлар тадбиркорлик ва ишбилармонликда фақат Марказий Осиёга эмас, Ипак йўлининг каттагина қисмига ҳукмронлик қилган ўзбеклар бугун, Россияни қўйиб туринг, Қозоғистон ва Қирғизистонда мардикорлик қилмоқдалар.\nЖиддий бичимда на сиёсий на иқтисодий ислоҳатлар ўтказмаган Ўзбекистон МДҲ ичида энг қашшоқ мамлакатлардан бирига айланди. Каримов жадал ислоҳатлар ўтказмасдан ўз курсисини мустаҳкамлаш, тўғрироғи, жадал қадамлар билан диктатурани тиклашга киришганини ҳеч нарса билан оқлаб бўлмайди. Аммо, Горбачев бошлаб бериб Ельцин давом эттирган сиёсий ўзгаришлар натижасида самарали ўтган иқтисодий ислоҳотларнинг мевасидан фойдаланаётган Путин нима учун демократиядан қайтмоқда ва нима учун суверен демократия маскаси остида диктатурани тикламоқда?\nМана шу асосий саволга Путиннинг сиёсатини ўзида акс эттирган Сурковнинг мақоласидан қидириш керак.\nСурков, бизнинг Каримовдан фарқли ўлароқ, ўз миллатининг демократияга тайёр эмаслиги, иқтисодий ислоҳатларнинг қандай олабўжи эканлигини гапириб, фикрлаш доираси динозаврларникига яқин эканлигини фош қилиб ўтирмаган. У ҳамма фикрларини гўёки реаликни чуқур анализ қилиш асосида шакллантирган. Аммо, хўжа-али али-хўжа деганларидек, натижа ўша-ўша.\nУ “суверен демократия” ғоясини асослаш учун 2 йўналишдан боради.\nБиринчиси. Сурков СССР ЦРУнинг фитналари натижасида эмас, мамлакатда адолат ва ҳуррият йўқлиги, давлат ўз фуқароларини иқтисодий талабларини қондиролмагани сабабли йиқилди дейди, аммо бунинг сабаби иқтисод маъмурий-буйруқбозликка асослангани, бозор иқтисоди умуман бўлмаганини очиқча айтишдан ийманади. Бунинг ўзи тасодифий бўлмаса керак.\nСССР парчалангандан кейин Россия олигархларнинг ва либерал-демократланинг қўлида қолди, дейди муаллиф. Кейин ҳеч бир исботсиз ва ортиқча бошини қотирмасдан - олигархлар ва либералларнинг бошқаруви натижасида Россия суверенитетини йўқотишга бошлади ва қўйиб берса тамомий йўқотарди, деган хулосага келади. Демак Россияда демократик тузум яратилса, у суверен, яъни мустақил бўлолмайди. Сурков очиқ айтмаса ҳам, у суверенитетни йўқотиш деганда, Россия Ғарбнинг айтганини бажарадиган ҳолга тушиб қолишини назарда тутиб, ўз халқига ёлғон таҳдид қилмоқда. Унинг мантиғига кўра, Путиннинг ҳукумати “суверен демократия” қуриш йўлига ўтиб, мамлакатни бировларга тобеликдан, ҳатто ҳалокатдан қутқармоқчи.\nИккинчиси. Муаллифнинг фикрича, либерал демократларнинг сиёсати натижасида Россия бутунлигини йўқотабошлади, федерал муносабатлар хаосга кирди. У мисол тариқасида фақат Чеченистонни келтирса ҳам, Кремлдагилар Россия ичидаги бошқа миллий республикалар ҳам марказдан иложи борича мустақил бўлишга интилишларидан хавотирда эканлигини сезиш осон. Демак, русларга бундай демократия керак эмас, Совет замонида каби ҳаммани Москванинг чизиғидан юргизадиган “демократия” керак. Бундай демократиянинг демократия эмаслигини яхши тушунган Сурков яна “суверен демократияни ” ғоясини ўртага тиқиштиради.\nШундай филиб, Сурков нормал демократиянинг ҳозирги кунда Россия учун гўёки хавфли эканлигини исботлаб, суверен демократия каби бир нарса яратиш Россиянинг мақсадларига мувофиқлигини кўрсатиб бергандек бўлди.\nХўш, “суверен демократия” деганда муаллиф нимани тушунмоқда?\nСурков бу саволга на бу мақоласида на кейинги чиқишларида очиқ жавоб бермайди. Афтидан унинг мақсади суверен демократия деганда нимани тушуниш кераклигини аниқ белгилаб бермасдан ҳамманинг чалғитишга уриниш. Шундай бўлса ҳам муаллиф Россия учун “суверен демократия” ниқоби остида қандай сиёсий-иқтисодий модель таклиф қилаётганини сатрлар орасидан ўрганиш мумкин.\nМана бу моделнинг асосий параметр ва хусусиятлари:\n- Марказлаштирилган бошқарув системасини тиклаш.\n- Кучли армиясиз Россияга таҳдид солаётган халқаро терроризмни енгиб бўлмайди. Демак, кучли армия лозим. Россия ичидаги ҳар қандай миллий ҳаракатларни Сурков кабилар дарҳол халқаро терроризм деб аталшга тайёр эканлигини гапириб ўтирмаса ҳам бўлади.\n- Россия энергетик суперкуч, бу ерда ёқилғи-энергетика комплекси иқтисоднинг асосидир. Газ, нефть ва нефть маҳсулотларни сотиш эвазига Ғарбнинг юксак технологияларига етишиш лозим.\n- Суверенитетни сақлаб қолиш мақсадида стратегик соҳаларни ривожлантириш учун асосан миллий инвестицияни жалб қилиш керак, яъни Россия иқтисоди Совет замонида каби ёпиқ қолаверади .\nБулардан ташқари ҳеч бир систематизациясиз транспорт, алоқа ва умумжаҳон информацион системалар яратишда иштирок этиш, қашоққлик, коррупция, ашаддий миллатчиликк ва реванш олишни истаётган оллигархларга қарши курашиш, таълим системаси ва маданиятни ривожлантириш каби ҳамма жамият ва мамлакатлар учун универсал масалалар санаб ўтилади.\nВа табиий, энг муҳим вазифа сифатида мамлакат ҳаётида энг камида 10-15 йил (абадий дейишга уялган шекилли) ҳукмронлик қилиб, санаб чиқилган муаммоларни ҳал қилиши лозим бўлган “Единая Россия” партиясини мустаҳкамлаш белгиланади.\nСурков чизган бу расмга умумий назар ташласак шуни кўрамизки, таклиф қилинаётган “суверен демократия” модели - бироз либераллаштирилган, стратегик манфаатлар нуқтаи назаридан орқа қаторда бўлган соҳалари хусусийлаштирилган, халқни қашшоқликдан чиқаришга қодир бўлмаган иқтисоднинг барқарорлигини углеводородларни сотиш эвазига сақлаб турадиган, демократик дунёнинг Россияга таъсири ва мамлакат ичидаги миллатларнинг кўпроқ суверенитет олиш истакларини кучли аримия воситасида босиб турадиган ва моҳияти билан СССРга ўхшаган тузумдир.\nБу нафақат рус халқининг, нафақат Россияга қўшни бўлган мамлакатларнинг, демак Ўзбекистоннинг ҳам, қолаверса бутун дунёдаги демократик жараёнларнинг келажагига таҳдид соладиган хавфдир.\nРоссиядаги прогрессив кучлар бу мамлакатдаги ҳукмрон синфнинг Сурков кабилар тарафидан яратилаётган моделини ҳаётга тадбиқ этиш истагига қаршилик кўрсатоладиларми? Буюк эҳтимоллик билан – йўқ. Аммо, бундай бўлиш бўлмаслиги Россиянинг ички муаммосими? Йўқ. Чунки, юқорида айтилганидек, Россиядаги воқеаларнинг Ўзбекистонга ҳам таъсири кучли бўлади.\nШундай экан, Россиядаги воқеаларнинг боришини кузатиш, жараёнлар қандай кетишини прогноз қилиш, уларга мос равишда қилинадиган қадамларни аниқлаб бориб, уларга ҳозирлик кўриш биз ўзбекларнинг ҳам вазифамиздир.\nДемак, ҳозир муҳокама қиладиган мавзуимиз – Россиядаги воқеаларнинг Ўзбекистонга таъсири ва ўзимиз отшимиз керак бўлган қадамлар. Табиий, бу қисқа мақолада ҳамма нарсани тўла муҳокама қилиб, бажарилиши керак бўлган ишларнинг кундалик планини тузиб бўлмайди. Шуниннг учун бу ерда масалага концептуал ёндошиш билан чегараланамиз.\nРоссияда антидемократик тенденцияларнинг ривожланиши Ўзбекистонни бошқараётганларни рағбатлантиради, уларга маънавий куч беради. МДҲ ичида демократия нуқтаи назаридан Россиядан ҳам “баттар” мамлакатларнинг бўлиши эса, Путин истаган нарсадир. Демак у, энг камида ҳозирги босқичда, Каримовни тўла қўллаб қувватлашни давом эттиради. Буларнинг ҳаммаси Ўзбекистоннинг зараригадир.\nРоссия демократиядан узоқлашган сари унинг қўшни мамлакатлар устидан ҳукмронлик қилиш истаги ортиб боради. Унга қарши туришнинг энг самарали йўли Марказий Осиё Бирлигини яратишдир. Бироқ, Марказий Осиё давлатларидаги режимлар демократиянинг ривожланиши нуқтаи назаридан турли даражада блганлиги сабабли, бирлашиш йўлидаги ишлар ҳали суст.\nБу масалада етакчилардан бири бўлиши керак бўлган Ўзбекистондаги антидемократик режим айнан Россия тарафидан қўллаб қувватланиб келаётганини ҳисобга олсак, мамлакатимизда демократияни ва Марказий Осиёда интеграцион жараёнларни олға суриш иши боши берк кўчада каби кўринади.\nАммо бундай умидсизликка тушиш керак эмас. Чунки:\n- Россиянинг бугунги кучининг асосий манбаи дунё бозорида углеводородли ёқилғи нархининг юксаклигидадир. Бу соҳада яқин йилларда катта ўзгаришлар, тўғрироғи кескин нарх пасайиши кутилаётганиёқ русларни саросимага тушира бошлади. Яқинда Россия президенти Путиннинг Мюнхенда халқаро хавфсизлик сиёсати масалаларига бағишланган конференциядаги блефлари шу саросиманинг аниқ кўрсатгичи. Бундай шароитда руслар қўшни мамлакатлардаги диктаторларни қўриқлаш устида ортиқча бош қотиролмайдилар.\n- Россия қанчалик буюк давлат бўлмасин бугунги кунда дунёсиз, Ғарбсиз яшай олмайди. Нефтедоларларини сарфлаш учун ҳам унга дунё, хусусан, Ғарб керак, Ғарб билан яхши алоқалар керак. Демак, Ғарбнинг таъсирида ҳам Россия қўшни диктаторларга бўлган "муҳаббатидан" воз кечишга мажбур бўлади.\nХуллас, ички ва ташқи факторлар таъсирида русларнинг “суверен демократия” ғояси эртами кеч инқирозга учрайди. Ҳақиқий демократиянинг ривожланиши натижасида Россиядаги миллатлар ўз ҳақ-ҳуқуқлари учун кураш бошлайдилар, аҳолиси тезлик билан камайиб бораётган Россия ўз бойликларини, хусусан, ҳудудларининг Осиё қисмидаги бойликлардан фойдаланиш йўлида жиддий қийинчиликларга дуч келади. Шундай пайтда руслар қўшнилар устидан ҳукмронлик қилиш эмас, улар билан тенг ҳуқуқли ҳамкорлик қилишдан бошқа йўллари йўқ.\nЎзбекистон ташқи ва ҳатто ички сиёсатини ана шу перспектива нуқтаи назардан олиб бориши керак. Яъни, Ўзбекистондаги мавжуд режимнинг раҳнамолари Россия томонидан қўриқланиш-ларига ишониб ўтирмасликлари керак. Балки, буни президент Каримовнинг ўзи ҳам тушунишга бошлаган бўлиши мумкин. Унинг зудлик билан Европа Иттифоқига яқинлашиш йўлларини излашга бошлагани шунинг далолати эмасми? Агар шундай бўлса, навбат тезда АҚШга келади, деб ҳисоблайверинг.\nМамлакатимиз раҳбарлари яна бир нарсани тезроқ тушунсалар яхши бўларди. Фақатгина Ғарб билан яқинлашиш эмас, миллий манфаатларимиз нуқтаи назаридан ҳам эртага қолдирмасдан бугун демократияни ривожлантириш, сиёсий ва иқтисодий ислоҳотлар ўтказиш билан жиддий шаклда шуғулланиш лозим.\nҲар қандай ислоҳотлар демократик мухолифатни тан олишдан бошланиши кераклиги ва демократларнинг иштирокидагина амалга ошиши мумкиинлиги ҳам бахс этилмайдиган ҳақиқатдир.\nЎзбек демократик мухолифати ҳам ўз фаолиятини юқоридаги мулоҳазалардан келиб чиқиб юритиши кераклиги ўз ўзидан маълум.


14:57 / 26.04.2016 4006 pdf Ўқиш режими + -\nОналаримиз муҳаррам ойида Мавлуд ўқитиб, ширгуручлар пишириб, қуръон тиловат қилиб, шунга ўхшаган маросимлар қилишади. Уларда қатнашиш, ширгуручларни ейиш мумкинми? Улар бу маросимларда қатнашиш савоб дейишади. «Пайғамбаримиз (САВ) ширгуручни яхши кўрган эканлар. Пайғамбаримизга саловат айтиб, Қуръон тиловат қилиб еса нимаси ёмон?» дейишади. Уламоларимиз бу ҳақида нима дейишади?\nМуҳаррам ойида Мавлуд ўқитиш ёки ширгуруч пишириш, шунга ўхшаган бир нарсаларни қилиш тўғрисида алоҳида кўрсатмалар йўқ. Муҳаррам ойига бағишланган маънодаги ундай маросим ёки зиёфатлар маъносида шаръий китобларимиз ҳеч бирида кўрсатма, савоб бўлишини ваъдасини маъносида йўқ. Оддий бир хайри-эҳсон маъносида Муҳаррам ойига бағишланган ёки қандайдир бир бошқа бир маънони англатувчи эътиқодларга боғламасдан, одди бир хайри-эҳсон маъносида қилса ўзларининг иши. Лекин Муҳаррам ойида қилиш керак экан, алоҳида шу ширгуруч пиширмаса бўлмас экан деган эътиқодни, амални қилишга албатта далил йўқ, ҳужжат йўқ. Бу нарсаларни демак шариатдан деб билмаслик керак.\n14:57 / 26.04.2016 1914\n14:58 / 26.04.2016 2509\n619 21:39 / 19.08.2020\n4043 10:00 / 25.08.2020\n12169 09:43 / 08.09.2018\n4485 11:04 / 24.08.2020


Буюк Абдуллоҳлар! | FargonaZiyo.uz\nIn: РУКНЛАР, ЯНГИЛИКЛАР\nАБДУЛЛОҲ ибн АББОС розияллоҳу анҳу (ёҳуд ал-Аббос) Абул Аббос розияллоҳу анҳу (619-686) – Пайғамбаримиз Муҳаммад соллаллоҳу алайҳи васалламнинг амакиваччалари. Абдуллоҳ ибн Аббос розияллоҳу анҳу ниҳоятда илмли бўлганлиги туфайли «хабр ал-умма» («жамоа донишманди») лақабига сазовор бўлганлар. Муҳаммад соллаллоҳу алайҳи васаллам ва саҳобаларнинг фаолиятлари, айтган сўзлари ҳақидаги ҳикояларини (ҳадислар) тўплаш фикри дастлаб Абдуллоҳ ибн Аббос розияллоҳу анҳу томонидан таклиф қилинган. Абдуллоҳ ибн Аббос розияллоҳу анҳу Қуръонни тафсир қилувчи, фиқҳга оид масалаларни шарҳловчи (ҳуқуқга доир масалалар бўйича унинг ўзи хулоса чиқарган), жоҳилият даври тарихи, Пайғамбаримиз Муҳаммад соллаллоҳу алайҳи васалламнинг ғазотларига оид ҳикояларни етказувчи ровий сифатида машҳур бўлганлар.\nАБДУЛЛОҲ ибн АБУ БАКР (? – 632) – Ҳазрат Абу Бакр Сиддиқ розияллоҳу анҳунинг ўғиллари, пайғамбаримиз соллаллоҳу алайҳи васалламнинг қайин инилари. Исломнинг дастлабки йилларида мусулмонликни қабул қилганлар. Ҳижрат чоғи пайғамбаримиз соллаллоҳу алайҳи васаллам биродарлари Абу Бакр розияллоҳу билан уч кун Савр ғорида қолиб кетганларида Абдуллоҳ ибн Абу Бакр уларга ҳам егулик келтириб, ҳам мушрикларнинг ишларидан хабардор қилиб туриш билан муҳим вазифани адо этган. Кейинчалик у зот ҳам Маккадан кетиб, «муҳожир» деган номга сазовор бўлганлар. Макка фатҳида, Ҳунайн ва Тоиф жангларида иштирок этганлар. Тоифдаги муҳосарада ўқ тегиб, яраланганлар.\nАБДУЛЛОҲ ибн МАСЪУД розиллоҳу анҳу, тўлиқ исмлари Абдуллоҳ ибн Масъуд ибн Рофия ибн Ҳабиб ал-Хузалий; кунялари – Абу Абдураҳмон (590-653) – буюк саҳоба, буюк фақиҳ ва мужтаҳидлардан бири, Муҳаммад соллаллоҳу алайҳи васалламнинг хизматларида турган зотлардан. Шу сабабли Қуръони каримни ҳаммадан яхши ўрганган, жуда кўп ҳадис эшитган ва ёд билган. Расулуллоҳ оғизларидан эшитиб ҳифз этган, тафсир илмининг энг моҳири эдилар. Абдуллоҳ ибн Масъуд розиллоҳу анҳу Қуръони каримни Маккада қурайшлар орасида энг аввал ёйган, Мақоми Иброҳимда Раҳмон сурасини очиқ-ошкор ўқиган эдилар. Бадр ва Уҳуд ва бошқа барча жангларда қатнашган. Расулуллоҳ соллаллоҳу алайҳи васалламнинг вафотларидан сўнг Куфа хазинасининг бошлиғи бўлганлар. Усмон розиллоҳу анҳу даврида Мадинага келиб шу ерда 63 ёшида вафот этганлар.\nАБДУЛЛОҲ ибн МУБОРАК, тўлиқ исми Абу Абдураҳмон Абдуллоҳ ибн ал-Муборак ал-Ханзалий ал-Марвазий (736-797) – иккинчи даражали тобеинлардан; суфий, муҳаддис. Ҳадис, фиқхда замонасининг етакчи олими. Хоразм туркийларидан Муборак ибн Возиҳнинг ўғли. Хуросоннинг илмий-маданий маркази Марвда туғилган. Бутун умрини ҳаж, жиҳод, илм ва ибодат йўлига бахш этган. Кўп мамлакатларга саёҳат қилган. Саёҳатларида Абу Ҳанифа билан кўришган ва унинг энг мумтоз шогардлари сафидан ўрин олган. Суфийлик, фиқҳ, ҳадисшунослик, тарих, филология ва тафсирга оид асарлар ёзган. 20 минг ҳадисни ўз ичига олган 20 асарини Абу Ҳанифанинг абвоби фиқҳига кўра тартиб этган. Жиҳод ҳақида илк асар таълиф этган ва илк дафъа Арбаъин (қирқ ҳадис) ёзган. Абдуллоҳ ибн Муборакдан баҳраманд бўлганлардан бири имом Аҳмад ибн Ханбалдир. Имом Бухорийнинг отаси – Исмоил Абдуллоҳ ибн Муборакнинг шогирдларидан бўлган. Тарсус (Сурия)дан қайтаётганда вафот этган ва Фурот дарёсининг қирғоғидаги Хиш шаҳрида дафн этилган. У зотнинг «Китоб аз-зуҳд вар рақоиқ» номли 16 жуздан иборат китоби бизгача етиб келган.\nАБДУЛЛОҲ ибн УМАР розияллоҳу анҳу, тўлиқ исми Абдуллоҳ ибн Умар ибн ал-Хаттоб ал-Адавий, кунялари – Абу Абдурраҳмон (тахм. 612-693) – асҳоби киромнинг энг юксак олим ва мужтаҳидларидан бири. Ҳижоз фиқҳи ва ҳукуқининг тамал тошини қўйган зот. Олтмиш йил фатво бериш билан шуғулланган. Абу Ҳурайра розияллоҳу анҳудан сўнг Расули Акрам соллаллоҳу алайҳи васалламдан энг кўп – 2630 ҳадис ривоят қилганлар. Оталари Умари Форуқ розияллоҳу анҳу билан Мадинага ҳижрат қилганлар, Ҳазрат Усмон розияллоҳу анҳу вафот этгач халифалик таклиф қилинган, аммо бу рутбадан бош тортганлар.\nМанба: Ислом энциклопедияси Тошкент 2004 йил.\nPrevious Post: «Валиюллоҳ» масжидига вилоят бош имом-хатиби ташрифи ҳақида\nNext Post: Олтиариқ тумани «Оқ мозор» масжиди (фотолавҳа)


Петербурглик машҳур фотосуратчи Ўзбекистондаги таассуротларини ҳикоя қилди\n15:19 / 21.04.2016\nРоссиялик машҳур фотосуратчи Пётр Карасёв ўзининг Instagram'даги блогида Ўзбекистонга қилган саёҳати таассуротлари билан ўртоқлашди. Муаллиф сўзлари аслича келтирилади.\n"Ўзбекистонга жуда кўп хорижликлар ташриф буюришади. Билмаганмидингиз? Мен ҳам билмасдим. Мавсум пайтида меҳмонхонани олдиндан банд қилишнинг иложи бўлмайди - барча меҳмонхоналар банд. Французлар, бельгияликлар, немислар, америкаликлар, польшаликлар, чехлар, испанлар, японлар - бу ерда уларни ҳамма жойда кўришимиз мумкин, ҳолбуки мавсумга ҳали анча вақт бор".\nРоссияда Ўзбекистонга қурувчилар келадиган тушунарсиз юрт сифатида қарашади, Европада эса бу ернинг нақадар мароқли эканлигини яхши билишади. Шундай бўлса-да, ўзбеклар европаликларга нисбатан русларга илиқроқ муносабатда бўлишади. Рус бўлганимиз учун ҳам бизни қучоқ очиб кутиб олишди, палов ва кабоб билан бепул меҳмон қилишди, тўйга таклиф қилишди ва буларнинг барчаси чин дилдан самимий эди. Мен ҳеч тушунмайман, қандай қилиб шундай улкан, ўрганилмаган, бироқ қадрли мамлакат турганда Таиланд ёки Балига бориш мумкин?"\n"Ўзбеклар паловни кўпинча ош, яъни "овқат" деб атайдилар. Кундузги соат 12да ва тунги соат 12да бериладиган ош бор. Байрам тантаналарида эса паловни наҳорги соат 5да тайёрлашади. Палов - биринчи рақамли таом. Шуниси қизиқки, ошни ҳар бир шаҳар ва хонадонда ўзига хос усулда тайёрлашади. Бу ерга келганимда 25 йилдан бери палов тайёрласам-да, бу таом ҳақида деярли ҳеч нарса билмаслигимни англаб етдим. Ўзбекистонда менинг ҳаётим ўзгарди".\nҲар куни нон\n"Ўзбекистоннинг турли ҳудудларида нафақат палов турлича тайёрланади, балки патир ҳам шундай. Патир нон бу ерда биринчи ўриндаги егулик. Паловдан ҳам юқори эъзозда, паловни бир марта ейишса, патир нонни тўхтовсиз истеъмол қилишади.\nҲар бир уйнинг ёнида тандир бўлиб, унда оила аъзолари ўзлари, чап томондаги икки қўшни, ўнг томондаги икки қўшни, тепадаги икки қўшни ҳамда пастдаги икки қўшнини ҳисобга олиб, патир ёпишади ва пишганидан сўнг уни тарқатиб ҳам чиқишади. Бу ҳазил эмас. Ўзбек ҳаттоки ҳовлисини супураётганида, икки томонидаги қўшни ҳовлининг ярмини ҳам супуриб қўяди, бу ҳам беҳазил - суратларга қаранг, Ўзбекистоннинг кўчалари қандай тоза!\nАгар патирингни охиригача ея олмасанг, уни ўзинг билан олиб кетиб, уйда ейишинг ёки кимнидир меҳмон қилишинг керак.\nЎзбекистонда аскар армияга хизмат қилиш учун кетаётганида патир тишлайди ва уни хонанинг деворига осиб қўйишади, бу рамзий маънода аскар хизматдан келиб, уни охиргача ейиб қўйиши учун қилинади".\n"Ёшлигимда Хўжа Насриддин ҳақидаги латифалар менинг севимли китобим эди. Мактабда мени тушунишмасди: синфдошларимга Хўжа Насриддиннинг кимлиги ва нима учун у зўр эканлигини тушунтира олмаганман. У ҳақидаги барча латифаларни ҳалигача ёддан биламан.\nУлғайгач, буларнинг шунчаки латифа эмаслигини тушуниб етдим. Шарқда тўғри маънодаги латифалар бўлмайди, "икки хил маъноли" сабоқ берувчи ҳикоялар бўлади, улар қандай йўл тутиш керак ёки керак эмаслигига ишора қилиб, донолик сари етаклайди. Уларни маънолари ўзгармаган ҳолатда бошқа тилларга таржима қилишнинг иложи йўқ.\nНасриддиннинг ўзбек бўлган-бўлмаганлиги номаълум, лекин у билан боғлиқ воқеалар темурийлар ҳукмронлиги даврида Самарқанд ҳудудида рўй беради ва кўп латифаларда Хўжа Насриддин Темур билан донолик борасида тенг қилиб кўрсатилади.\nЛатифаларни рус тилига таржима қилиб бўлмайди, чунки ўзбек тилида кўп феъллар бир нечта маънога эга. Уларнинг асл маъноларини охиргача тушунмасам-да, Насриддиннинг образи ва қилган ишлари менинг ҳаётим ва дунёқарашимга катта таъсир ўтказди. Ана шундай тарихий шахслардан яна бири Амир Темур бўлиб, биз Самарқандда буюк темурийлар мақбарасини ҳам зиёрат қилдик".


ЁШЛАРИМИЗ ОСИЁ ЧЕМПИОНАТИДА ҚАТНАШАДИ - Ўзбекистон овози газетаси\nЁШЛАРИМИЗ ОСИЁ ЧЕМПИОНАТИДА ҚАТНАШАДИ\nФутбол бўйича Ўзбекистон ёшлар (U-19) терма жамоаси Осиё чемионати финал босқичига йўлланмани қўлга киритди\nЯқинда Темур Олимхўжаев бош мураббийлигидаги Ўзбекистон ўсмирлар (U-16) терма жамоаси саралаш учрашувларини муваффақиятли якунлаб, Осиё чемпионати финал босқичига йўлланма олганлигини хабар қилгандик.\nКуни кеча эса Жасур Абдураимов бош мураббийлик қилаётган ёшларимиз ҳам мутахассис ва мухлислар ишончини оқлашди. Ўзбекистон ёшлар терма жамоаси Осиё чемпионати саралаш босқичининг «А» гуруҳи баҳсларида муносиб тўп сурди. Учрашувлар Бангладешда ўтказилди. Унда финал босқичига бериладиган йўлланма учун ҳамюртларимиз Бангладеш, Шри-Ланка ҳамда Бутан футболчилари билан куч синашди.\nВакилларимиз гуруҳдаги дастлабки ўйинда Бутан ёшлар терма жамоаси дарвозасига жавобсиз еттита тўп йўллашди — 7:0. Иккинчи турда Шри-Ланка футболчиларига қарши майдонга тушиб, навбатдаги йирик ғалабани қайд этишди — 3:0. Гуруҳдаги учинчи учрашув пешқадам номига ойдинлик киритиши билан аҳамиятли эди. Унда ҳамюртларимиз мезбонларга қарши ишончли ўйин намойиш этиб, рақиб дарвозасини тўрт бор (4:0) ишғол қилдилар ва юз фоизлик натижа билан қитъа чемпионати финал босқичига йўлланмани қўлга киритишди.\n«А» гуруҳидаги якуний вазият\n1. Ўзбекистон 3 0 0 14-0 9\n2. Бангладеш 1 1 1 3-5 4\n3. Шри-Ланка 1 0 2 3-8 3\n4. Бутан 0 0 3 1-10 1\nМаълумот ўрнида айтиш керакки, ёшлар (U-19) ўртасидаги навбатдаги Осиё чемпионати 2016 йил 13-30 октябрь кунлари Баҳрайнда ўтказилади. Унда Баҳрайн, Ўзбекистон, Саудия Арабистони, Бирлашган Араб Амирликлари, Қатар, Эрон, Ироқ, Вьетнам, Жанубий Корея, Хитой, Япония, Тожикистон, Австралия, Таиланд, КХДР ҳамда Яман ёшлар терма жамоалари ғолиблик учун майдонга тушади.\nМусобақа низомига кўра, қитъа чемпионатининг барча ярим финалчилари 2017 йили ёшлар ўртасида Жанубий Кореяда бўладиган жаҳон чемпионатида қатнашади.


Биринчи лига. “Насаф-2“ 9-турда “Динамо”ни қабул қилади – Voha.uz\nVoha.uz > "Насаф" ҳақида > Биринчи лига. “Насаф-2“ 9-турда “Динамо”ни қабул қилади\nБиринчи лига. “Насаф-2“ 9-турда “Динамо”ни қабул қилади\n14-05-2016 authorФикр билдиринг"Насаф" ҳақида, Ўзбекистон Биринчилиги, Янгиликлар, хабарлар, мақолалар 681\nЎзбекистон биринчилигида иштирок этаётган Нурали Султонов бошчилигидаги “Насаф-2” жамоамиз 9-тур учрашувини ўз майдонида Самарқанднинг “Динамо” жамоасини қабул қилади. Учрашув эртага 15 май якшанба куни «Насаф» ФМ майдонида бўлиб ўтади. Бошланиш вақти соат 17:00да.\nЎзбекистон профессионал футбол лигаси томонидан 9-тур учрашувларига ҳакамлар тайинланди.\nУнга кўра, ушбу учрашувни тошкентлик ҳакам Дмитрий Пислегин бошқариб боради. Унга қанотларда Нукус шаҳридан Жалгасбай Сарсенов ва Бектурсин Канназаровлар ёрдам беришади. Учрашув назоратчиси Тошкент шаҳридан Андрей Тамбовцов.\n“Насаф-2” (Қарши) – “Динамо” (Самарқанд)\n“Насаф-2” жамоамиз шу пайтгача еттида учрашув ўтказган. Очколари сони 9та ва турнир жадвалининг 11-поғонасида бормоқда. Улар уч учрашувда ғалаба ва тўрт учрашувда мағлубиятга учрашган. Рақиблар дарвозасига 6та тўп киритиб, ўз дарвозаларидан ҳам 7та тўп олиб чиқишган.\n“Динамо” жамоаси биринчиликда иштирок этаётган 18та жамоа ичида турнир жадвалининг иккинчи поғонасини банд этиб туришибди. Улар 8 учрашувдан кейин 19 очко тўплашган. Ўтган мавсумда олий лигани тарк этган қушниларимиз яна ьу йил юқори лигага қайтиш учун ҳаракат қилмоқда.\nНурали Султонов жамоаси ҳам ўз майдонида ҳар қандай жамоа билан қаттиқ курашишини ҳисобга олсак, эртага бўладиган учрашув жуда қизиқарли бўлишини тахмин қилиш қийин эмас.\nУчрашув 15 май якшанба куни “Насаф” ФМ сунъий майдонида бўлиб ўтади, бошланиш вақти 17:00да. Барча футбол ишқибозларини ана шу қизиқарли учрашувга таклиф этиб қоламиз.\nВоҳа дербисида «Машъал» ғалаба қозонди


Автор: megadunyo 0 Комментариев аҳоли, Бисмарк, Британия, дини, иқтисодиёти, майдони, Папуа, сиёсий тизими, Соломон, тарихи, тили, Янги Гвинея\nГеографик жойлашуви. Папуа — Янги Гвинея — Океаниядаги, Тинч Океанининг жануби-ғарбий қисмида жойлашган мамлакат.\nРасмий номланиши Папуа — Янги Гвинея\nМустақиллик куни 1975 йил 16 сеитабрь (Буюк Британия мустамлакаси бўлган)\nЙирик шаҳарлари Порт-Морсби\nБошқарув шакли Констатуцион монархияси\nМайдони 462 840 км.кв. (дунёда 53-ўринда)\nАҳоли сони (2005) 5,77 млн киши (дунёда 108-ўринда)\nЗичлига 1 км.кв. га 12,5 киши\nПул бирлиги Кина (РGК код 598)\nТелефон коди +675\nЯнги Гвинея оролларининг шарқий қисми, Бисмарк архипелаги, Соломон оролларининг (Бугенвиль ва Бук ороллари) шимолий қисми, Д2 Антркасто ва яна 200 дан ортиқ майда оролларни эгаллайди. Папуа — Янги Гвинеянинг марказий қисмини, баландлиги 4,000 м келадиган баланд тоғлар эгаллайди. Мамлакатнингэнг юқори чўққиси — Вильгельм тоғи хисобланади, унинг баландлиги 4,509 м ташкил этади. Мамлакатнинг шимоли-шарқий қисми сейсмик фаол ҳудудда жойлашгандир. Оролнинг деярли катга қисми нам тропик ўрмонлар билан қопланган бўлиб, бу ўрмонлар жанубда — саванналарга, тоғларда эса қирларга уланиб кетгандир. Мамлакатда дарёлар кўп, аммо кўпчилиганинг бўйлари ботқоқ бўлиб кетган. Папуа — Янги Гвинеянинг ҳайвонот олами жудаям бойдир. Бу ерда тахминан 60 хил халтали ва 300 хил судралиб юрувчилар яшайди. Мамлакат ўзининг дунёдаги энг бой Орнитофаунаси (860 хил) билан ажралиб туради, фақатгина бу срда жаннат қушлари деб аталадагин қуш турлари учрайди (фанга маьлум бўлган 42 тадан 38 хили шу ерда). Майда ҳашоратлар дунёси ҳам ўзига хослиги билан ажралиб туради. Иқлими денгизли экваториал ва субэкваториал хисобланади, шу билан бирга жудаям қайноқ ва деярли ҳар ерда нам бўлади. Ёзга ҳаво харорати: +23 — 32° С га қадар, қишда эса: +24 — 28″ С га етади. Йилнинг энг ёмғирли ойлари; сентябрь ойидан то май ойига қадар давом этади.\nМаъмурий тақсимланиши. Маъмурий-ҳудудий жиҳатдан 19 та провинция ва Порт-Морбси пойтахт округига бўлинади.\nАҳолиси ва дини. Аҳолмнинг этник таркиби: папуасс халқи — 84 % ни ва меланезияликлар — 15,5 % ни ташкил этади. Шунингдек полинезия ва микронезияликлар ҳам истиқомат қилишади. Расмий тили — инглиз. Расман 90 % дан ортиқ аҳоли — христианлардир, улардан 60 % — протестантлар ва 30 %•—католиклар. Аммо аҳолининг катта қисми, айниқса марказий туманлардагилар азалий урф бўлган динларига ибодат қиладилар.\nСиёсий тизим. Папуа — Янги Гвинея, Британия ҳамжамияти таркибига кириб мамлакат бошлиғи, генерал-губернатор томонидан таништирилган Буюк Британия қироличаси саналади. Бошқарув шакли — конституцион монархия. Мамлакатдаги қонунчилик ҳокимияти Бирпалатали Миллий парламентга тегишлидир. Ҳукумат — Бош вазир томонидан бошқарилади. Папуа — Янги Гвинея, федератив мамлакат ҳисобланмайди аммо ҳар бир вилоят кенг ваколатларга, ҳатто ўз ҳукуматига эгадир. Мамлакатда кўппартиявийлик тизмм фаолият юритади. Папуа — Янги Гвинея — БМТ ва Британия ҳамжамияти аъзоси ҳисобланади.\nИқтисодиёти. Қишлоқ хўжалйги ва тоғ—кон саноати — иқтисодиётнинг асосйдир. Бу ерда асосан какос пальмаси, каучуконослар, қаҳва, какао ва чой ишлаб чиқарилади. Шунингдек иқтисодиётнинг чорвачилик, ёғочни қайта ишлаш, балиқчилик, олтин, кумуш, мис ва цинк қазиб олиш тармоқлари жадал суратларда ривожланиб келмоқда. Мамлакатда туризм кенг такомиллашмоқда. Экспортучун: мис, олтин, нефть, қаҳва, копра, пальма ёғи ва ёғочнинг тропик турлари етказиб берилади. Импорт орқали эса: машина ва транспорт ускуналари, озиқ-овқат маҳсулотлари, ичимликлар, тамаки, қишлоқ хўжалик жониворлари, асосий саноат моллари, кимё ва нефть саноати маҳсулотлари ҳамда минерал ёқилга олиб кирилади. Рельефнинг кескин жойлашиши сабаб йўлларни қуриш, мамлакат учун қимматга тушади, шунинг учун йўллар жудаям кам. Асосий ташқи савдо ҳамкорлари: АҚШ, Австралия, Буюк Британия, Япония ва ҳ.к.\nТарихи. Европаликлар бу ерда биринчи марта XVI асрнинг ўрталарида пайдо бўлган. Янги Гвинеяни ўрганишда ўзининг сезиларли хиссасини рус олими Н.Н. Миклухо-Маклай киритган. У узоқ муддат оролда папуас ҳалқлари билан яшаб келган. 1884 йили Европа давлатлари Янги Гвинея оролини бўлиниши ҳақида келишиб олади. XX асрнинг бошларида Папуа бошқаруви, Австралиянинг Британия доминиони қўлига ўтди. Биринчи жаҳон урушида Германия мағлубиятга учрагач, унинг мустамлакаси ҳисобланган Янги Гвинея Австралиянинг қўл остига ўтди. 1949 йили иккала қисм (Папуа ва Янги Гвинея) маъмурий жиҳатдан Австралия хукумати томонидан бирлаштирилган эди. 1973 йили бу ҳудуд ўз-ўзини ички бошқарувига эга бўлди. 1975 сентябрда Папуа — Янги Гвинея мустақил давлат деб эълон қилинди.